1 NICOLAE 


DIN MILA LUI DUMNEZEU ARHIEPISCOP AL TIMIȘOAREI 
ȘI MITROPOLIT AL BANATULUI 


Iubitului cler, cinului monahal, dreptcredincioșilor creștini și creștine har, milă și pace de la Dum- 
nezeu-Tatăl și de la Domnul nostru lisus Hristos! 


Cinstiţi credincioși și credincioase, 

Sărbătoarea sfântă a Învierii Domnului nostru lisus Hristos, care întrece în măreție toate celelalte sărbători, îşi 
revarsă din nou, peste noi toţi și peste întreaga creaţie, razele de lumină, de har, de binecuvântare și de speranţă 
încălzindu-ne sufletul și trupul şi ne ajută să înţelegem că moartea a fost pe veci biruită, iar viaţa ne-a fost dăruită 
tuturor. 

În noaptea tainică a Învierii suntem chemaţi să ne apropiem, cu emoție, cu frică şi cutremur, în dangăt de clopote 
şi sunet de toacă, pentru a lua lumina sfântă şi pentru a-L întâmpina „pe Soarele cel mai înainte de soare” aşa cum 
L-au întâmpinat, „căutându-L ca pe ozi, mironosiţele femei”, venite dis de dimineaţă la mormântul de viaţă făcător. 
Miile de credincioşi cu lumânări aprinse rostesc, din adâncul sufletului, salutul pascal „Hristos a Înviat”. Noaptea 
întunecoasă este inundată de lumină, umbra tristă a morţii este înlăturată, „Răsăritul răsăriturilor stăpâneşte întreg 
universul, strălucind cu neapropiata lumină a Învierii” „Acum toate s-au umplut de lumină - se aude din strana 
bisericii — şi cerul şi pământul şi cele de dedesubt” Aşadar Paştile pot fi numite pe bună dreptate, „sărbătoarea 
luminii”, pentru că lumina a răsărit nouă prin Hristos Domnul din întunericul mormântului. Astfel lumina face parte 

din opera de mântuire a lumii, Hristos Domnul înviat din morţi devenind „luminarea neamurilor”! care,luminează 


pe tot omul care vine în lume”?. 


Iubiţi frați și surori în Hristos Domnul, 

Învierea Domnului,a treia zi după Scripturi”, este descrisă de toţi cei patru evanghelişti, care L-au văzut pe lisus 
înviat din morţi şi au devenit mărturisitori şi propovăduitori ai acestei minuni. Relatările evanghelice sunt foarte 
importante, întrucât provin de la martori direcţi ai minunii prin care a fost biruită moartea şi viaţa a fost dăruită 
tuturor oamenilor. În acest sens, Sfântul Apostol Petru, adresându-se mulțimilor adunate la lerusalim, cu prilejul 
sărbătorii Cincizecimii, când s-a pogorât Duhul Sfânt peste Sfinţii Apostoli, spunea că „Dumnezeu a înviat pe acest 
lisus, Căruia noi toţi suntem martori” 3. 

Spre pildă, Sfinţii Evangheliști Luca, loan și Marcu relatează că „Maria Magdalena și loana și Maria lui lacov și 
celelalte împreună cu ele”, au venit la Mormântul lui lisus „în prima zi de după sâmbătă (Duminica), foarte de 
dimineaţă”, „fiind încă întuneric”, au,„văzut piatra ridicată de pe mormânt”5 și,intrând, nu au găsit trupul Domnului 
lisus”6. În timp ce se întrebau nedumerite asupra celor întâmplate „iată doi bărbaţi au stat înaintea lor, în veșminte 
strălucitoare”, care le-au întrebat: Căutaţi pe lisus Nazarineanul, Cel răstignit? A înviat! Nu este aici. lată locul unde 
L-au pus”?. Evangheliștii Luca și loan mai subliniază un aspect important și anume că Apostolul Petru „și celălalt 
ucenic pe care-l iubea lisus” (Apostolul loan) au alergat la mormânt, au intrat înăuntru și au văzut,„giulgiurile puse 
jos..., iar mahrama, care fusese pe capul Lui, nu era pusă împreună”8. Cum au putut vedea cei doi ucenici giulgiu- 
rile și mahrama, „fiind încă întuneric”, s-au întrebat Părinţii Bisericii, pentru ca tot ei să ne ofere răspunsul. Astfel, 
Sfântul Grigorie al Nisei, în cunoscuta lucrare „Despre Învierea Domnului nostru lisus Hristos”, scrie că toţi cei ce 
l-au urmat pe Apostolul Petru în acea noapte au crezut în Înviere, deoarece Mormântul lui Hristos se umpluse de 
lumină care era și vizibilă și imaterială:„Toţi cei care erau cu Petru - spune atât de frumos Sfântul Părinte - au văzut 
și au crezut, deoarece Mormântul era plin de Lumină. Deși era noapte, au văzut înăuntrul Mormântului în două 
chipuri; și cu simţurile şi duhovniceşte”. Existenţa acestei Lumini cerești este susţinută și de către Sfântul loan 
Damaschin care spune explicit că Lumina ce a strălucit în Mormântul lui Hristos, în acea noapte de Înviere, a fost 
Lumina necreată a lui Dumnezeu Creatorul, Lumina taborică văzută de Apostolii Petru, lacov și loan, la Schimbarea 
Domnului la Faţă. Această „Lumină din cer, ca de fulger, l-a învăluit deodată” pe Saul din Tars pe drumul Damascu- 
lui * și l-a transformat din prigonitor al creştinilor în apostol al Domnului. Prin această strălucitoare și Sfântă Lumină 
sărbătoarea Paştilor devine un praznic al Luminii lui Dumnezeu, Cel în Treime necreat și preamărit, al Luminii care 
luminează sufletul şi mintea noastră, ca să trăim în Lumină, să fim fii ai Luminii, să avem Lumina Învierii Mântuito- 
rului întru noi, pentru că El este chezășia și izvorul mântuirii noastre. 


Dreptmăritori creștini și creștine, 

După Răstignire şi Moarte, Hristos Domnul s-a pogorât la iad ca să ducă celor adormiţi vestea Învierii Sale și să-i 
ridice pe toţi cei„căzuţi din veac”. El s-a pogorât însă ca un Biruitor şi un Împărat în împărăţia întunecoasă a morţii, 
ca să o lumineze cu Lumina Învierii Sale, să „calce cu moartea pe moarte” şi, astfel să desființeze propria noastră 
moarte. După petrecerea a trei zile în iad, lisus se întoarce în mormântul cel nou al Golgotei, îmbrăcat întru slavă 
şi înveșmântat întru Lumina de o negrăită măreție și strălucire. Trupul Său transfigurat devine o făclie ce arde cu 
putere, străbate lespedea grea de piatră a Mormântului și Învierea Sa se realizează printr-o explozie de Lumină 
necreată, care luminează toată făptura și întreg universul. 

Această lumină a Învierii se revarsă neîncetat, de două mii de ani, în fiecare Sâmbătă a Paştilor peste Sfântul 
Mormânt al Domnului din lerusalim, când Dumnezeu îngăduie să fie văzută nu numai de cei desăvârşiţi ci și de 
cei nedesăvârşiţi, ba chiar și de către necredincioşi, cu scopul de a-i povăţui la mântuire. Învierea Domnului este, 
prin urmare, o sărbătoare a Luminii, o minune mai presus decât toate minunile, la care suntem chemaţi cu toţii, 
pentru că împreună cu Hristos înviază şi renaşte întreaga umanitate. În sensul acesta înţelegem cuvintele Sfântu- 

lui Apostol Pavel adresate creștinilor din Corint: „Dar acum Hristos a înviat din morţi, fiind începătură (a Învierii) 
celor adormiţi ... Că precum în Adam toţi mor, aşa şi în Hristos toţi vor învia” %. 

Prin Învierea Sa, Hristos Domnul ne cheamă, așadar, la renaştere duhovnicească, la redobândirea sfinţeniei şi a 
nevinovăţiei primite la Botez, la lumina pascală ce urmează după vremea de întristare, de pocăință și de post, de 
luptă cu păcatul. Chemarea liturgică „Veniţi de luaţi lumină”, este un îndemn pentru toţi creștinii de a deveni „fii ai 
luminii”, de a trăi în bucuria învăţăturii Domnului nostru lisus și de a lupta împotriva tuturor tendinţelor de respin- 
gere a adevărurilor evanghelice mântuitoare. Astăzi se vorbeşte și se scrie tot mai mult că societatea contemporană 
trece printr-o stare profundă de criză spirituală care accentuează și favorizează îndepărtarea oamenilor de valorile 
religioase și morale, ce au devenit, cel puţin în unele părţi ale lumii, elemente pur opţionale. Datorită acestei stări 
de fapt, teologii avertizează că există riscul de a ajunge într-o societate dominată de neopăgânism, o societate ce 
cultivă relativismul doctrinal de genul „toate religiile sunt bune”. De aici și până la întoarcerea în lumea întunecată 
a superstiţiilor, a practicilor oculte și a curentelor pseudo-știinţifice, drumul nu este foarte lung. De aceea, în calitate 
de creştini, avem misiunea de a nu uita că prin Învierea Fiului lui Dumnezeu am fost eliberaţi pentru totdeauna 
din legăturile păcatului, ale întunericului și ale morţii, Paștile sfinte fiind piatra de temelie a credinţei noastre, 
sărbătoarea adevărului și a luminii necreate care strălucește în veci peste tot universul și peste toate fiinţele, mai 
mult decât soarele, luna și stelele. 

Cu aceste gânduri și simţăminte vă îndemn pe toţi, „să ne curăţim simţurile”, să alungăm din mintea și din 
sufletul nostru întunericul răutăţii, al egoismului și al plăcerilor deșarte, pentru a deveni fii ai Luminii, să credem 
din tot sufletul și din tot cugetul nostru în Hristos Domnul înviat din morţi, ca început al învierii noastre, pentru 
că, așa cum scria un Sfânt Părinte al Bisericii, „El este iertarea, El este Paștile nostru, Paștile mântuirii noastre, El este 
viaţa, învierea, lumina și mântuirea noastră!” 

Dorindu-Vă tuturor sărbători binecuvântate cu pace, sănătate și întru toate bună sporire, Vă întâmpin ca sfintele 
femei mironosiţe pe Sfinţii Apostoli cu salutul creștinesc: „Hristos a Înviat!”. 

Al vostru, al tuturor, de tot binele voitor, 


Ț Nicolae 
Arhiepiscop și Mitropolit 


Dată în reședința mitropolitană din Timișoara, la praznicul Învierii Domnului din anul mântuirii 2014. 

ORDIN CIRCULAR 


către oficiile parohiale din Arhiepiscopia Timişoarei 


Având în vedere actul Cancelariei Sfântului Sinod 
nr.1932/2014 și Decizia Patriarhală nr.1/2014 în legătură 
cu alegerea membrilor Adunării Eparhiale pe o nouă 
perioadă de patru ani; având în vedere dispoziţiile art. 
68 din Regulamentul pentru alegerea, funcţionarea şi 
dizolvarea organelor deliberative în parohiile, protopo- 
piatele și eparhiile din Patriarhia Română, se comunică 
tuturor parohiilor din Arhiepiscopia Timișoarei, spre 
strictă conformare următoarele: 

1. Alegerile de membri în Adunarea Eparhială a Arhi- 
episcopiei Timișoarei, pe o nouă perioadă de patru ani, 
se vor face la toate circumscripțiile electorale în ziua de 
joi, 8 mai 2014. 

2. În cazul când colegiile electorale nu se vor aduna 
în număr legal, acestea urmează să se întrunească peste 
7 zile, adică joi, 15 mai 2014. 

3. În scopul alegerilor, teritoriul eparhiei se împarte 
în 10 circumscripţii electorale și anume: 

|. Circumscripţia electorală Buziaş cu sediul de 
votare în Buziaș, cuprinde 30 parohii din protopopiatul 
Lugoj, înscrise în lista care se anexează la prezentul ordin 
circular. 

Delegatul eparhial pentru conducerea lucrărilor de 
alegere în această circumscripție este preotul Gheorghe 
Luminosu din Silagiu. 

II. Circumscripţia electorală Deta, cu sediul de 
votare în Deta, cuprinde 34 parohii din acest protopo- 
piat, conform listei anexată. 

Delegatul eparhial este preotul Ciprian Boșca din 
Banloc. 

III. Circumscripţia electorală Făget, cu sediul de 
votare în Făget, cuprinde 22 parohii din acest protopo- 
piat, conform listei anexată. 

Delegatul eparhial este preotul loan Nicorici din 
Tomeşti. 

IV. Circumscripţia electorală Jimbolia, cu sediul de 
votare în Jimbolia, cuprinde 19 parohii din protopopia- 
tele Timişoara și Sânnicolau Mare, conform listei anexată. 

Delegatul eparhial este preotul loan Budulan, din 
Jimbolia. 

V. Circumscripţia electorală Lugoj, cu sediul de 
votare în Lugoj, cuprinde celelalte 32 parohii din acest 
protopopiat, conform listei anexată. 

Delegatul eparhial este preotul Nicolae Borduz din 
Lugoj. 

VI. Circumscripţia electorală Mănăștur, cu sediul 
de votare în Mănăștur, cuprinde celelalte 24 parohii din 
protopopiatul Făget, conform listei anexată. 

Delegatul eparhial este preotul Dorin .Jurji din Traian 
Vuia. 


VII. Circumscripţia electorală Peciu Nou, cu sediul 
de votare în Timișoara Fratelia, cuprinde 24 parohii din 
protopopiatul Timişoara, conform listei anexată. 

Delegatul eparhial este preotul Ionel Bălăngean din 
Stamora Română. 

VIII. Circumscripţia electorală Recaș, cu sediul de 
votare în Timișoara Fabric, cuprinde 26 parohii din pro- 
topopiatul Timișoara, conform listei anexată. 

Delegatul eparhial este preotul Cristian Păiș din 
Sacoșu Turcesc. 

IX. Circumscripţia electorală Sânnicolau Mare, cu 
sediul de votare în Sânnicolau Mare, cuprinde 23 paro- 
hii din protopopiatele Sânnicolau Mare și Timișoara, 
conform listei anexată. 

Delegatul eparhial este preotul Călin Ciobanu din 
Sânnicolau Mare. 

X. Circumscripţia electorală Timişoara, cu sediul 
de votare în Timișoara losefin, cuprinde 36 parohii din 
acest protopopiat, conform listei anexată. 

Delegatul eparhial este preotul Ion Florentin Jura 
din Timişoara „Sf. Ştefan” Martirilor. 

Delegații eparhiali își vor exercita dreptul de vot în 
circumscripţia unde prezidează alegerile (art. 66 alin. 2 
din Regulamentul citat). 

5. În fiecare circumscripție electorală se vor alege un 
membru cleric și doi membri mireni. 

Cele două colegii - preoţesc și mirenesc — se con- 
voacă în aceeași zi, joi 8 mai 2014, la ore diferite, sub 
conducerea aceluiași delegat eparhial (art. 90 din Regu- 
lament). 

6. Colegiile electorale preoțești se convoacă pe data 
de joi, 8 mai 2014, orele 9,00 în biserica parohială din 
parohia de reședință a circumscripţiei electorale respec- 
tive (vezi punctul 3). 

Colegiile se vor constitui sub preşedinţia delegatului 
eparhial și vor proceda la alegerea membrilor conform 
regulamentului citat. 

Deci, toţi alegătorii consiliului electoral preoţesc tre- 
cuţi în listele întocmite de Consiliul Electoral și anexate 
la acest ordin circular, se vor prezenta în ziua, ora și locul 
stabilit, la sediul circumscripţiei, fără a mai aștepta altă 
convocare. 

Dacă din greșeală un alegător cu drept de vot va fi 
fost omis din listele alegătorilor, el poate fi introdus în 
listă de către colegiul electoral preoţesc prin hotărârea 
adusă de majoritatea absolută a celor prezenţi, făcându- 
se despre aceasta menţiunea în procesul verbal (art. 78 
alin. 2 din Regulament). 

7. Colegiile electorale mirenești se convoacă pe cir- 
cumscripţii în ziua de joi, 8 mai 2014, orele 11,30, în 

biserica parohială din parohia de reședință a circum- 
scripţiei electorale respective. 

Constituirea, votarea și despuierea scrutinului, în ale- 
gerile mirenești, se vor face după normele privitoare la 
colegiile preoțești, alegându-se în fiecare circumscripție 
doi membrii mireni. 

8. Colegiile mirenești se compun din delegaţii con- 
siliilor parohiale, împărţiţi în circumscripţii electorale. 

Conducătorii oficiilor parohiale după ce vor primi 
prezentul ordin circular, vor face în scris, convocarea 
consiliului parohial, cu trei zile înainte de data întrunirii. 

Consiliul parohial deleagă, prin votare, un membru 
mirean din sânul adunării parohiale respective, care să 
ia parte la alegerea membrilor în Adunarea Eparhială. 
Despre hotărâre se va încheia un proces verbal (formu- 
lar tip nr.12), în dublu exemplar, din care unul se va păs- 
tra în arhiva parohială iar celălalt, având sigiliul parohiei, 
se va încredința delegatului, pentru a-l prezenta birou- 
lui colegiului, în locul, ziua și ora fixată pentru alegerea 
celor doi membrii în Adunarea Eparhială (art. 87 alin. 2 
din Regulament). 

9. În legătură cu candidaturile, se va ţine seama de 
prevederile articolelor 73-75 din Regulamentul citat. 

Dacă eventual într-una sau mai multe circumscripţii 
electorale nu s-au depus cereri de candidare, Chiriarhul 
împreună cu Biroul electoral eparhial, vor propune can- 
didaţi dintre cei care îndeplinesc condiţiile regulamen- 
tare, după ce în prealabil li s-a luat, în scris, consimţă- 
mântul. 


dia Poni” ia Vrasuie lame Vama 

10. Pentru conducerea lucrărilor de alegeri se instituie 
„Biroul electoral eparhial” compus din : 

P.On. Părinte lonel Popescu - vicar eparhial; 

P.On. Părinte loan Gruia Bălăngean - consilier juridic; 

P.On. Părinte Marius Sfercoci — inspector eparhial. 

Biroul electoral va lucra la Centrul eparhial sub pre- 
ședinţia P.On. Părinte lonel Popescu și începe să funcţi- 
oneze îndată după comunicarea ordinului circular pre- 
zent (art. 69 din Regulamentul amintit). 

Biroul va da, la cerere, lămuriri sau îndrumări care 
n-au fost cuprinse în prezentul ordin circular. 

11. Privitor la contestaţii, se vor respecta prevederile 
art.91-93 din Regulamentul citat. 

12. Conducătorii oficiilor protopopești vor comunica 
acest ordin circular tuturor preoţilor şi diaconilor activi 
din parohiile şi filiile lor, înscriși în listele anexate. Cei 
omiși din aceste liste vor fi înştiinţaţi pentru a se prezenta 
în faţa colegiului preoţesc electoral, care îi va trece în 
liste (vezi art. 78 alin. 2 din Regulament). 

13. Atragem atenţia asupra dispoziţiilor art. 63 și 
următoarele cât și art. 143 din Regulamentul pentru 
alegerea, funcţionarea și dizolvarea organelor delibera- 
tive din parohii, protopopiate și eparhii. 

Oficiile parohiale sunt invitate să confirme în scris, 
primirea acestui ordin circular. La raport se va anexa 
dovada semnată de preoţii și diaconii din parohii, înscrişi 
în listele electorale, despre luarea la cunoștință a ordi- 
nului circular. 

Timişoara, la 20 martie 2014 

MĂRTURII EUHARISTICE NOUTESTAMENTARE 
(DUPĂ: IOAN 6,51-56 ŞI | CORINTENI 10,16-22; 11,17-34) 
ACTUALIZATE ÎN SFÂNTA LITURGHIE 


„[...] căci Paştile nostru Hristos S-a jertfit pentru noi: 


În ultima seară dinaintea morţii Sale, în seara de joi, 
13 Nisan, anul 30, Domnul se afla cu Apostolii într-o casă 
din lerusalim, într-un foişor mare „dinainte aşternut” 
(Marcu 14,14-15), pentru „a mânca Paștile” (cf. Matei 
26,17 ș.u.; Marcu 14,12 ș.u.; Luca 22,7 ș.u.). Faţă de evan- 
gheliștii sinoptici, care, ca de obicei sunt unitari, Evan- 
ghelia a patra (cap. 13-17), relatează altfel acest eveni- 
ment. Elementul comun (singurul) îl constituie faptul că 
şi Sfântul Evanghelist loan (13,2) notează, împreună cu 
sinopticii,că în seara respectivă, lisus și Apostolii cinau. 
Însă, din toate punctele de vedere, această Cină nu era 
una obişnuită. Deşi Evanghelia a patra se referă pe larg 
la întâmplările din seara Cinei celei de Taină, ea nu amin- 
tește nimic, despre instituirea Sfintei Euharistii. Faptul 
este însă explicabil. 

Scriindu-și Evanghelia spre sfârşitul veacului aposto- 
lic, când păgânii, neînţelegând nimic din împărtășirea 
creștinilor cu Trupul și Sângele Domnului, îi acuzau pur 
şi simplu de antropofagie (canibalism), Sfântul loan Teo- 
logul evită prudent să reproducă în opera sa cuvintele 
Domnului despre pâinea și paharul Euharistiei. Didahia 
ne informează că în perioada redactării Evangheliei a 
patra, Biserica a statornicit deja o foarte strictă disciplină 
euharistică. 


NEETE PĂCTE TBTO €cTi TO CONA lă 


METE €Z AVT% NANTe 


(1 Corinteni 5,7) 
Prot. dr. IOAN BUDE 


În schimb, autorul Evangheliei a patra ne dă, în cap. 
6,22-59 textul cel mai bogat şi mai clar cu privire la Sfânta 
Euharistie? din întreg Noul Testament. 

Alegând din acest text secţiunea: 6,51-56, reținem, 
în special, în v.51, trei afirmaţii, sau trei sentinţe, ale Mân- 
tuitorului lisus Hristos, strâns legate între ele: 1),Eu sunt 
Pâinea ce vie care s-a pogorât din cer”; 2)„Cine mănâncă 
din Pâinea aceasta viu va fi în veci” și 3) „lar Pâinea pe 
care Eu o voi da pentru viaţa lumii este Trupul Meu”. Aici 
este vorba despre moartea lui Hristos pentru mântuirea 
lumii (cf. și loan 3,15-16), ca jertfă adusă de bunăvoie. 
Dar sensul ei nu se restrânge numai la moartea de pe 
cruce a Domnului. În v.32 Tatăl „dă”(acum, în prezent) 
Pâinea cea adevărată, iar în v.51 Fiul zice: „Eu o voi da”, 
ceea ce înseamnă că Jertfa Lui, sângeroasă și unică, va 
fi oferită de El după Înviere, în mod nesângeros și per- 
petuu oamenilor, ca hrană nepieritoare, adică Sfânta 
Euharistie. Deci Trupul și Sângele Domnului din Sfânta 
Euharistie, nu va fi cel de dinainte de Patimi și moarte, 
ci numai cel îndumnezeit prin Jertfă și Înviere. 

Este important de reţinut că pentru exprimarea Tru- 
pului lui Hristos din Sfânta Euharistie, atât sinopticii, cât 
şi Sfântul Apostol Pavel, utilizează substantivul „s6ma” 
(trup), pe când Sfântul Evanghelist loan întrebuinţează 


TSTO EcTi TO AA tă 


Învierea 


termenul,sarx" (carne), preluat apoi și de Sfântul Ignatie 
Teoforul:, pentru a reda cuvântul aramaic,„bassar” (trup), 
folosit de lisus la Cină*. 

Semnificaţia sacrificială și euharistică a v.51 reiese nu 
numai din utilizarea expresiilor:„a da”;„carne”; și, pentru 
viaţa” ci şi din paralelismul lor cu cuvintele solemne, de 
instituire a Sfintei Euharistii:, Acesta este Trupul Meu care 
Se dă pentru voi [...]” (Luca 22,19b) și „Acesta este Tru- 
pul Meu care Se frânge pentru voi [...]” (| Corinteni 
11,24). 

Dar, în v.52 apar serioase obiecţiuni la adresa lui lisus 
şi a afirmațiilor Lui:„Deci iudeii se certau între ei zicând: 
Cum poate Acesta să ne dea Trupul Lui să-L mâncăm 7. 

Este adevărat că învăţătura euharistică a fost şi va fi 
întotdeauna o piatră de poticnire pentru cei necredin- 
cioși (cf. şi 3,4). Limbajului violent al acestor obiecţiuni, 
Domnul îi opune un răspuns ferm în vv.53-56:„Adevărat, 
adevărat zic vouă: dacă nu veţi mânca Trupul Fiului Omu- 
lui și nu veţi bea Sângele Lui, nu veţi avea viaţă în voi. 
Cel ce mănâncă Trupul Meu şi bea Sângele Meu are viaţă 
veșnică și Eu îl voi învia în ziua cea de apoi. Trupul Meu 
este adevărată mîncare și Sângele Meu, adevărată bău- 
tură. Cel ce mănâncă Trupul Meu și bea Sângele Meu, 
râmâne întru Mine și Eu întru el”. 

Observăm că în acest răspuns, la afirmaţia lui lisus 
despre Trupul Fiului Omului este adăugată, de patru ori 
consecutiv și afirmaţia despre Sângele Său.„Acest lucru 
indică în mod negreșit Euharistia [...]. Sângele este intro- 
dus spre a sugera Euharistia și spre a sublinia faptul că 
întreaga viaţă încarnată (de la expresia aramaică uzuală” 
bassar u-dema”= carne şi sânge) a Fiului lui Dumnezeu 
întrupat este hrana cea dătătoare de viaţă” Deci Sfânta 
Euharistie nu este în nici un caz un simplu simbol, ci 
Însuși Trupul şi Sângele lui lisus Hristos Cel preamărit. 
Prin Sfânta Euharistie, El ne unește cu umanitatea Sa 
îndumnezeită, sădind în fiinţa noastră, viaţa lui dumne- 
zeiască. Dar, bineînţeles că împărtășirea nu operează în 
mod magic mântuirea cuiva, ci este nevoie și de „vred- 
nicia”(conlucrarea) omului cu harul lui Hristos (cf. | Corin- 
teni 11,27,29). 

În v.55 ni se explică de ce are viaţă veşnică cel ce se 
împărtășește cu Sfânta Euharistie:„Trupul Meu este ade- 
vărată mâncare şi Sângele Meu adevărată băutură”, adică: 
„Trupul Meu și Sângele Meu sunt cu adevărat ceea ce 
trebuie să fie mâncarea și băutura; ele împlinesc funcţia 
ideală, arhetipală, a mâncării și băuturii, aceea de a da 
celor ce le primesc viaţa veșnică. Prin Sfânta Euharistie 
se realizează cea mai intimă și mai deplină unire între 
Hristos și credinciosul care se împărtășește: „Cel ce 
mănâncă Trupul Meu şi bea Sângele Meu rămâne întru 
Mine şi Eu întru el” (v.56). În Evanghelia după loan, verbul 
„arămâne'(gr.menein) are o importanţă deosebită: Tatăl 
rămâne în Fiul (14,10; cf. 10,38:,Tatăl este în Mine și Eu în 


Tatăl”); Duhul Sfânt rămâne asupra lui lisus (1,32-33); cre- 
dincioșii rămân în Hristos și EI în ei (6,56;15,4) ș.a.m.d. 

Mijlocind o autentică și intimă comuniune cu Hristos, 
Sfânta Euharistie este numită și „Împărtășanie” sau 
„Cuminecătură”, iar „a (se) împărtăşi” este sinonim cu „a 
(se) cumineca”, ambii termeni redând în românește sub- 
stantivul grecesc,„koinonia” (literal = comuniune), între- 
buinţat de Sfântul Apostol Pavel pentru Sfânta Euharis- 
tie: „Paharul binecuvântării pe care-l binecuvântăm, nu 
este, oare, împărtăşirea (koinonia) cu Sângele lui Hristos 
? Pâinea pe care o frângem nu este, oare, împărtășirea 
(koinonia) cu Trupul lui Hristos ? Pentru că este o singură 
Pâine, un trup suntem noi, cei mulţi; căci toţi ne împăr- 
tășim din unica Pâine” (| Corinteni 10,16-17). 

Şi pentru că tot am reprodus citatul de mai sus, 
trebuie să precizăm că în afară de Sfintele Evanghelii, în 
Noul Testament mai există și o altă sursă informativă 
despre Sfânta Euharistie, datând încă din anul 56 d.Hr., 
deci cu mult înainte de apariţia genului evanghelic. Este 
vorba despre Epistola | către Corinteni a Sfântului 
Apostol Pavel, care, în două locuri din cuprinsul ei: 10,16- 
22 și 11,17-34, ne oferă o sinteză cuprinzătoare a întregii 
învățături euharistice a Noului Testament. 

Scrierea respectivă ilustrează un fapt deosebit de 
important: încă din primii ani de existenţă a Bisericii pri- 
mare, celebrarea Sfintei Euharistii era actul central și 
culminant al cultului creştin (11,20). Încă din veacul 
apostolic Sfânta Euharistie se săvârșea „în ziua întâi a 
săptămânii” (16,2), adică Duminica și se oficia deja „în 
biserică” (11,18; cf. Fapte 11,26) locaș distinct, prin con- 
sacrarea sa, de casele credincioșilor (11,22). Pe de altă 
parte, în această Epistolă, Sfântul Apostol Pavel, pe lângă 
cuvintele de instituire a Sfintei Euharistii (11,25-25), 
afirmă în mod foarte clar şi cele patru aspecte ale ei și 
anume: 

1. Prezentând-o ca împărtășire (sau unire) cu Însuși 
Trupul și Sângele lui Hristos (10,16; 11,24-25) și averti- 
zând că cel ce o primeşte cu nevrednicie se face,vinovat 
faţă Trupul Domnului” (11,27), nesocotind,Trupul Dom- 
nului” (11,29), Apostolul definește caracterul sau aspec- 
tul de Taină al Sfintei Euharistii (a se vedea: Matei 26, 
26-28 şi loc. par. şi loan 6,48-58); 

2. Aspectul de Jertfă al Sfintei Euharistii este afirmat 
în 10,16-21 în modul cel mai direct din întreg Noul Tes- 
tament. Apostolul vorbește (în v.18) de „masa Domnu- 
lui” ca de o masă (cină) sacrificială, comparabilă (prin 
antiteză) cu mesele sacre” ce însoțeau jertfele iudaice 
şi păgâne, în cadrul cărora se consuma însăși „thysia” 
(jertfa), carnea victimelor jertfite pe „altar (thysias- 
t&rion). Dealtfel, expresiile: „se frânge” și,„se varsă”sunt 
expresii sacrificiale, iar noţiunea „masa Domnului” 
(v.21), este o aluzie cât se poate de clară la altarul creș- 
tin (cf. Evrei 13,10). De fapt, însuși caracterul de Taină 
al Sfintei Euharistii, îl implică și pe acela de Jertfă, pen- 

tru că a te împărtăși ceremonial din ceea ce s-a jertfit, 
înseamnă a participa la actul sacrificial și la tot ce 
implică acest act; 

3. Aspectul anamnetic al Sfintei Euharistii, este sub- 
liniat de Sfântul Apostol Pavel mai mult decât oricare alt 
autor noutestamentar. Doar Sfântul Evanghelist Luca (cel 
mai fidel ucenic paulin- cf. II Timotei 4,11) va reda și el 
cuvintele lui lisus: „Aceasta să faceţi întru pomenirea 
Mea” (Luca 22,19b). În textul paulin acest îndemn apare 
de două ori (și pentru pâine și pentru pahar: | Corinteni 
11,24b și 25b). Pe lângă aceasta, Apostolul mai notează 
şi perpetua „vestire” (actualizare) a morţii - și, desigur şi 
a Învierii- Domnului:„ Căci de câte ori veţi mânca această 
pâine și veţi bea acest pahar, moartea Domnului vestiți 
până când va veni” (11,26); 

4. Aspectul eshatologic al Sfintei Euharistii, se reflectă 
chiar în aceste ultime patru cuvinte din v.26:,[...] până 
când va veni”.!0 

Pe lângă toate acestea, textul din | Corinteni 10,16-22 
ne mai surprinde cu încă un aspect, prin care definește 
Sfânta Euharistie ca Taină a comuniunii. Legătura orga- 
nică dintre Sfânta Euharistie și Biserică, adică între Trupul 
euharistic și Trupul mistic al Domnului (Fapte 2,42-47), 
nu constă doar în aceea că Sfânta Euharistie este indin- 
spensabilă pentru existenţa și înţelegerea Bisericii, ci mai 
ales în faptul„[...] că Euharistia este punctul de întâlnire 
al unei comunităţi liturgice dintr-un loc, cu Biserica 
universală, cu „ceata Sfinţilor” şi cu toată lumea. 
Comunitatea euharistică aduce jertfă de laudă şi fără de 
sânge pentru Biserica nevăzută (Sfânta Fecioară Maria, 
drepţii Vechiului Testament, Apostolii şi Sfinţii Noului 
Testament), ca pe un act de mulţumire, iar pentru Bise- 
rica văzută, ca pe un act de cerere. Ea aduce de toate și 
pentru toate, Hristos însuși fiind „Cel ce aduce și Cel ce 
Se aduce, Cel ce primește și Cel ce Se împărtășește”! 

Şi încă ceva: textul paulin din | Corinteni 10,16-22 
este singurul text nou- testamentar în care termenii,„koi- 
nonia” (comuniune) și „koinon6s” sunt utilizaţi în raport 
cu Sfânta Euharistie.!? 

Cele mai vechi și mai cunoscute denumiri pentru 
celebrarea Sfintei Euharistii, care se întrebuinţau în 
epoca apostolică și pe care le aflăm în cărţile Noului 
Testament, sunt: „frângerea pâinii” (Klăsis tou ârtou: 
Fapte 2,42,46; 20,7);„Cina Domnului” (kiriakân deipnon: 
| Corinteni 10,21; 11,20); „Binecuvântare” (euloghia);'? 
„Paharul binecuvântării” (to poterion thes euloghias: | 
Corinteni 10,16); „Pâinea” (ârtos) și „Paharul Domnului” 
(to pot&rion tou Kyrion: | Corinteni 11,26-27). 

Dintre toate aceste denumiri, cea mai veche, adică 
cea originară, este aceea care se referă la momentul 
instituirii Jerfei celei Noi: „lar pe când mâncau ei, lisus, 
luând pâine și binecuvântând, a frânt [...]” (Matei 26,26 
şi loc. par.), precum și la episodul de la Emaus, după Învi- 
ere, când cei doi ucenici L-au „înduplecat” pe lisus să 


ei la masă, luând El pâinea, a binecuvântat și, frângând, 
le-a dat lor” (Luca 24,30): Și ei au istorisit cele petrecute 
pe cale și cum a fost cunoscut de ei la frângerea pâinii” 
(v.35). 

În veacul apostolic, denumirea de „frângerea pâinii” 
nu se aplică Tainei Sfintei Euharistii în mod izolat, ci în 
asociere cu alte acte ale „închinării celei duhovniceşti” 
(Romani 12,1), care constituie un ansamblu ritualic al 
celebrării ei. Așa de pildă, în Fapte 4,32,34-35, ne este 
descrisă atmosfera comunitară eclezială, deosebit de 
favorabilă amplificării progresive a trăirilor duhovnicești. 
Astfel, în condiţiile în care,inima și sufletul mulţimii celor 
ce au crezut erau una [...]” (v.32), era firesc, clar și nece- 
sar ca primii creştini să „stăruiască în învăţătura Aposto- 
lilor ş în comuniune, în frângerea pâinii și în rugăciuni” 
(2,42). Acestei precizări îi adăugăm și faptul - deosebit 
de important - că, de la bun început, Biserica a statorni- 
cit o rânduială specială, un cadru special și o disciplină 
liturgică internă la fel de specială, în vedera „frângerii 
pâinii” (vezi Didahia IX, 5, menţionată în nota nr. 1). Așa- 
dar, în desăvârșita ambianţă comunitară, creată în Bise- 
rică pe plan social și material, renunţându-se la orice fel 
de diferențieri și datorită efortului comun de,[...] a păzi 
unitatea Duhului întru legătura păcii” (Efeseni 4,3), primii 
creștini,,[...] în fiecare zi, stăruiau într-un cuget în templu 
şi, frângând pâinea în casă luau împreună hrana întru 
bucurie și întru curăţia inimii, lăudând pe Dumnezeu 
[...]” (Fapte 2,46-47a). 

Deci, „frângerea pâinii nu se săvârşea oriunde și ori- 
cum; ea se celebrea , cu rugăciuni” nu în templu (unde 
erau alte jertfe), ci „în casă” (probabil în casa Mariei, 
mama Sfântului Evanghelist loan Marcu, unde a avut loc 
Cina cea de Taină și Pogorârea Duhului Sfânt (Marcu 
14,12-15; 16,14; Luca 24,33; loan 20,19-26 ș.u.; Fapte 
1,13-14; 2,1-2), zilnic (Matei 6,11), în paralel cu partici- 
parea la slujbele templului (Fapte 3,1). Cei care se adunau 
„în casă”, iar puţin mai târziu „în biserică” (| Corinteni 
11,18), se împărtășeau cu Sfânta Euharistie („luau [...] 
hrana”) numai întru „bucuria” inimii curate (altfel nici nu 

se putea vorbi de comuniune), încheind ritualul, ca și 
lisus la Cină, cu cântări („lăudând pe Dumnezeu”: v.47a). 

„Învățătura Apostolilor” din Fapte 2,42, în care „stă- 
ruiau” cei ce se botezau, era, bineînţeles, centrată pe ceea 
ce avea Biserica mai scump, adică Sfânta Euharistie, în 
care era prezent real şi substanţial Însuși Hristos Domnul. 
Tocmai din dorinţa lor de a fi permanent în prezenţa Lui, 
se oficia zilnic,frângerea pâinii”, actualizându-se mereu 
învăţătura Domnului pe care ei au primit-o în sinagoga 
din Carpenaum, a doua zi după minunea înmulţirii celor 
cinci pâini și doi pești (loan 6). 

Termenii euharistici, utilizaţi de lisus în cuvântarea 
din Carpenaum și preluaţi de către Sfântul Evanghelist 
loan cap. 6 al Evangheliei sale (sârx, s&ma, aimă, ârtos, 
klăo, klăsmata, meno), converg spre un scop suprem și 
ultim, spre idealul (mereu actual) al creștinismului și 
anume „koinonia” (comuniunea, sau intercomuniunea 
euharistică). 

Această terminologie euharistică, nu numai că s-a 
menţinut în timp, în Biserică, ci s-a tot amplificat, 
găsindu-se noi termeni pentru a exprima optim valoarea 
de jerfă a Euharistiei, precum și caracterul ei supranatu- 
ral. În cele din urmă, celebrarea euharistică a devenit o 
ceremonie aparte, inconfundabilă cu alte slujbe sau 
rugăciuni, o adevărată „slujbă cuvântătoare, care, în 
scurtă vreme nu se va mai numi „frângerea pâinii”, ci 
Sfânta Liturghie!*, semnificând nu doar o simplă comu- 
niune,„ spirituală”, sau„mistică”a credincioşilor cu Hristos, 
ci o„comunitate” cu El, adică o unitate complexă, totală, 
o conlocuire fiinţială reciprocă, în sensul că Trupul lui 
Hristos devine trupul credincioșilor, iar Sângele Lui, sân- 
gele credincioșilor, fiecare din cei împărtăşiţi putând 
afirma ca și Sfântul Apostol Pavel: „Nu eu mai trăiesc, ci 
Hristos trăiește în mine” (Galateni 2,20). Toate acestea 
s-au înfăptuit însă concret și complet abia prin secolele 
V-VI, cu aportul indiscutabil al Sfinţilor Părinţi. Ori de 
câte ori tâlcuiau Scriptura, Sfinţii Părinţi se înscriau pe 
ei înșiși în tradiţia moștenită de la predecesorii lor, învă- 
ţându-ne astfel că perspectiva justă a oricărei interpre- 
tări a Bibliei, nu este alta decât cea a evlaviei. La fel s-au 
petrecut lucrurile și cu Sfânta Liturghie, esenţa cultului 
divin public al creștinismului. 

Pentru Sfinţii Părinţi „frângerea pâinii” de la începu- 
turile creștinismului, n-a însemnat altceva decât o 
imensă contopire (comuniune), între timpul înţeles ca 
istorie, s-au ca,plinire a vremii” (Galateni 4,4) și cosmosul 
ca spaţiu creat, cu materie și cu viaţă, într-o Liturghie și 
ea cosmică, prin care toate intră în comuniune cu Hristos, 
Care, la rândul Lui, toate le umple fiind necuprins"și Care, 
rânduişte astfel încât și Biserica Sa, să fie precum este EI, 
adică mereu ,[...] aceeași şi ieri şi astăzi și în veac” (Evrei 
13,8). Cu alte cuvinte, să fie o martoră și o participantă 
activă și continuă la toate evenimentele vieţii Lui, a vie- 
ţii celei noi în Duhul Sfânt - prin Sfintele Taine — precum 


şi o autentică prezenţă în această lume, a,„Împărăţiei ce 
va să vină”'5 

Preschimbarea relativ timpurie a denumirii Sfintei 
Euharistii, în Sfânta Liturghie, nu este decât o consecinţă 
firească a bogăției de conotaţii duhovnicești pe care ea 
şi le tot revelează, în timp, Bisericii, într-o la fel de dina- 
mică și bogată diversificare.!* 

Este perfect adevărat că în primele trei veacuri creș- 
tine, Liturghia primară, arhetipală avea o unitate de fond 
generalizată, fiind pretutindeni și de către toţi respectată 
în Biserică, dar tipicul ei uniform era,încă fluid și suscep- 
tibil de modificări de amănunt”, având la bază doar 
structura Liturghiei apostolice din Ierusalim, pusă mai 
târziu pe seama Sfântului lacob „fratele Domnului”!8 

Diversificarea ulterioară a tipurilor locale (regionale) 
de Liturghii, ca ceremonii euharistice, corespunde exact 
cu dubla mișcare a Bisericii (una apostolică, misionară 
şi alta euharistică, pastorală)!” și a început prin multipli- 
carea și diversificarea textului Anaforalei liturgice, adică 
al Rugăciunii Sfintei Jertfe, care constituie nucleul Litur- 
ghiei euharistice?, dar care, iniţial a suferit o redactare 
personală, improvizată, sau„brodată” pe fondul existent, 
de către autoritatea episcopală locală?! Totuși, prin seco- 
lele IV-V, „[...] s-au adoptat (deja) formule fixe, care n-au 
mai lăsat nimic pe seama arbitrariului individual, a hazar- 
dului, sau improvizaţiei”.2 

Sintetizând, foarte mult, putem spune că în prezent, 
în Răsăritul ortodox?, se moștenesc de la Sfinţii Părinţi 
şi se săvârşesc trei celebre Liturghii, legate de numele 
a trei dintre cei mai de seamă Sfinţi lerarhi ai Bisericii: 

Liturghia Sfântului Vasile cel Mare; 

Liturghia Sfântului loan Gură de Aur3; 

Liturghia Darurilor mai înainte sfinţite, numită și a 
Sfântului Grigorie Dialogul. 

Chiar dacă aceste Liturghii sunt atribuite unora din- 
tre cei mai iluștrii lerarhi şi Sfinţi ai Bisericii, niciuna din- 
tre ele nu trebuie privittă ca operă a unui singur autor; 
ele sunt opere colective ale întregii Biserici Ortodoxe, 
ale multor generaţii de clerici; monahi, uneori împărați 
şi, alteori, chiar simpli credincioși. Meritul Sfinţilor Părinţi 
de a fi cristalizat în inspirate formule teologice imnurile, 
rugăciunile şi mai ales Anaforalele liturgice, conferă aces- 
tor capodopere ale cultului divin public ortodox, calităţi 
cu adevărat dumnezeieşti. 

Între toate rugăciunile Bisericii din cadrul Sfintei 
Liturghii, există una, doar una singură, pe care bunul 
Dumnezeu o împlinește concomitent cu rostirea ei, indi- 
ferent și independent de vrednicia sau nevrednicia pre- 
otului slujitor, sau a credincioșilor prezenţi la slujbă. 
Această rugăciune se numește EPICLEZĂ (de la grecescul 
„epiklesis” și latinescul „invocatio” = chemare, invocare) 
şi reprezintă punctul culminant al canonului euharistic, 
momentul chemării și venirii Duhului Sfânt, pentru pre- 


Învierea 


facerea Cinstitelor Daruri de pâine, vin și apă, în Sfintele 
Daruri: Trupul şi Sângele lui Hristos. 

Acum este momentul cel mai sfânt și cel mai zgudu- 
itor al Sfintei Liturghii, e clipa când prezenţa lui Hristos 
în Liturghie și în Biserică este totală, actualizând nesân- 
geros faptul istoric al mântuitoarei Jertfe de pe Gol- 
gota”. 

Acest moment unic, absolut solemn și dumnezeiesc, 
împodobit devoţional cu splendoarea imnurilor și rugă- 
ciunilor compuse de Sfinţii Părinţi, ni s-a transmis și nouă, 


1. Didahia IX,5: „Nimeni să nu mănânce nici să bea din Euha- 
ristia voastră, decât numai cei botezați în numele Domnului. 
Căci cu privire la aceasta, a spus Domnul:„Nu daţi ceea ce este 
sfânt câinilor“ (Matei 7,6) - cf. Scrierile Părinților Apostolici, tra- 
ducere, note și indici de Pr. D. Fecioru, PS.B., |, Bucureşti, 1979, 
p. 29. 

2. „Euharistia“ (mulţumire) este un substantiv grecesc, fiind 
una dintre denumirile cele mai vechi dată Tainei Trupului și 
Sângelui lui Hristos. Inspirată din „mulţumirea“” adusă de Hris- 
tos Domnul la instituirea acestei Sfinte Taine (Matei 26,27 și 
loc. par.), denumirea este folosită cu această conotaţie precisă, 
așa cum am văzut mai sus, încă din veacul apostolic (cf. Dida- 
hia IX). 

3. În ale sale Epistole: Către Romani 7,3; Către Filadelfieni 4,1; 
Către Tralieni 8,1 şi Către Smirneni 7,1. 

4. Preferinţa Sfântului loan pentru acest termen (sarx) ar putea 
fi explicată și printr-o intenţie apologetică împotriva ereticilor 
docheţi, care susțineau că lisus ar fi avut numai un trup apa- 
rent (cf./loan4,1-3). Sfântul loan subliniază și aici (ca și în 1,14) 
realitatea întrupării şi consistenţa materială a trupului ome- 
nesc al lui Hristos. Reapariţia lui „sarx“ în cuvântarea din Car- 
penaum, arată cu claritate raportul dintre Întrupare şi Euha- 
ristie. Ca om deplin, cu trup și sânge, Hristos Se aduce jertfă 
pentru viaţa lumii și, din această jertfă a Trupului Său, EI îi 
hrăneşte pururea pe oamenii credincioși. 

5. În general, prin termenul „iudeii“, Sfântul loan defineşte 
iudaismul și pe șefii lui oficiali, adversarii permanenţi ai lui 
lisus. El ne arată astfel că Biserica din vremea sa era deja o 
instituţie distinctă şi opusă iudaismului, iar creștinii sunt noul 
popor ales al mântuirii. 

6. Obiecţiunile respective (murmurele), desigur că nu sunt 
numai ale adversarilor prezenţi în auditoriul din Carpenaum, 
ci ele reflectă și atacurile pe care adversarii creștinismului - mai 
ales iudeii necredincioși - le îndreptau împotriva Bisericii, 
îndeosebi în ultima parte a veacului apostolic, când Sfântul 
Apostol loan tocmai îşi redacta scrierile. 

7. C.K. Barrett, The Gospel According to St. John. An Introduction 
with Commentary and Note on the Greek Text, London, 1955, 
p. 247. 

8. Wilbert F. Howard, în The Gospel According to St. John, din 
„The Interpreter's Bible”, vol. 8, Ed. a XXVII-a, Nashville, 1980, 
p.573, are un comentariu neortodox la textul ioaneic (6,51-56), 
considerând că Sfânta Euharistie, despre care se vorbește aici, 
nu este decât „o metaforă crucială“ și nu cu adevărat Trupul 
şi Sângele Domnului. 

9. C.K. Barrett, o.c., p. 247. 

10. A se vedea explicarea expresiei eshatologice (din aramaică) 
„Maranatha“ (sau, Maran athâ”) și sensul ei de invocare imno- 
logică pascală din: Apocalipsa 22,20; | Corinteni 16,22; Didahia 
10,5 - cf. şi Matei 28,20), la Prot. Dr. loan Bude, Conotaţii biblice 
despre „Jertfa vie“ și limbajul imnic-euharistic, Ed. a II-a, Editura 
Alma Mater, Cluj-Napoca, 2007, p. 146. 

11.Pr.Prof.Dr.lon Bria, Euharistie (art.) în Dicţionar de Teologie 
Ortodoxă A-Z, E.I.B.M.B.O.R., București, 1981, p.161. 


celor de astăzi și se va perpetua în veci, în Biserică, prin 
puterea şi lucrarea aceluiași Duh Sfânt "mângâietor” şi 
„de viaţă făcător”. 

lar în loc de orice altă concluzie, să nu uităm că Litur- 
ghia creştină a luat naștere nu ca un rit iudeo-creștin, ci 
ca Euharistie*, nu în mod accidental, ci la Cina cea de 
Taină și nu oricum, ci ca o anunţare a Paştilor Noului 
Legământ, în preajma morţii şi Învierii Domnului, fiind 
orientată spre viitorul eshatologic al Parusiei Lui. 


12. Pr. Prof. Dr. Vasile Mihoc, Comuniunea credincioșilor cu Hris- 
tos și întreolaltă, după | Cor. 10, 17-22, în vol.„Persoană şi comu- 
niune“, (Prinos de cinstire Prof. Acad. Dumitru Stăniloae), Sibiu, 
1993, p. 422. 

13. Cf. Pr. Prof. Petre Vintilescu, Anafora sau antidoron, în rev. 
„Studii Teologice“ nr. 1-2/1953,p.116 ş.u.:„eulogia“ se numea 
pâinea binecuvântată care prisosea de la Sfânta Jertfă și pe 
care creștinii (mai ales episcopii) și-o trimiteau unul altuia în 
semn de iubire frățească (Can. 14 Laodiceea), sau se împărțea 
între clerici după Sfânta Liturghie (cf. Constituţiile Apostolice 
VIII, 31), iar mai târziu se dădea și credincioșilor (anafura de 
astăzi). 

14. Referitor la termenul „leitourghia“ și larga lui utilizare în 
istoria biblică a Vechiului şi Noului Testament, precum și în 
scrierile Părinților Bisericii postapostolice, a se vedea Prot. Dr. 
loan Bude, o.c., pp. 165-168. 

15. Pr. A. Schmemann, Biserică, lume, misiune (trad. din lb. 
engleză de Maria Vinţeler), Ed. Reîntregirea, Alba-lulia, 2006, 
p.194. 

16. M.Kovalevski, Origines et d&velopementde la liturgie chreti- 
enne, în rev. „Presence orthodoxe“ nr. 3, Paris, 1968, p. 47. 
17. A. Fortesque, La Messe. Etude sur la Liturgie Romaine, Paris, 
1921, p.70. 

18. Pr. Prof. Ene Branişte. Liturgica Specială pentru institutele 
teologice. E.I.B.M.B.O.R. București, 1980, p. 183. 

19. Pr. Prof. lon Bria, o.c., p.19. 

20. Ibidem. 

21. L. Bouyer, Limprovisation liturgique dans IEglise ancienne, 
în „La Maison-Dieu“, Revue francaise du Centre National de 
Pastorale Liturgique, Nr. 111, Paris, 1972, p. 7-19. 

22. L. Duchesne, Origines du cult chretien, Paris, 1889, p. 55-56. 
23. Facem referire aici doar la spaţiul răsăritean ortodox, for- 
mat doar din Bisericile calcedoniene, excluzând (din motive de 
spaţiu) pe cele necalcedoniene, pe cea Romano-Catolică și mai 
ales pe cele protestante (de toate nuanțele), pentru că, așa 
cum se știe, acestea nu au liturghie și nici preoţie sacramen- 
tală. 

24. Potrivit mărturiilor unanime ale Tradiţiei Patristice, această 
Liturghie este cea mai veche dintre cele trei Liturghii bizantine, 
iar forma actuală i-a fost stabilită într-adevăr de Sfântul Vasile 
cel Mare, Arhiepiscopul Cezareei Capadochiei (+379). 

25. Despre atestarea documentară a Liturghiei Sfântului loan 
Gură de Aur, vezi Placide de Meester, Les origines et les deve- 
loppements du text grec dela liturgie de Saint-Jean Chrysostome, 
în vol.„Hrysostomikă“, Roma, 1908, p. 259-262; dem, Liturgies 
Grecques (art.) la F. Cabrol, H. Leclercq și H. Marrou, Dictionna- 
ire dArcheologie chretienne et de Liturgie, t. VI, col. 1603-1604. 
26. Deși se numește, Liturghia Darurilor mai înainte sfinţite“, 
ea nu este o liturghie propriu-zisă, ci mai curând o combina- 
ţie ceremonială a Vecerniei cu Liturghia. Sfânta Euharistie cu 
care se împărtăşesc credincioșii în cadrul ei, se consacră ante- 
rior, numai într-una din Liturghiile Sfântului Vasile cel Mare. 
27. Pr. Prof. Dr. Ene Braniște, o.c., p. 326-327. 

28. M. Kovalevski, o.c., p. 47. 

ANUL XXII, NR. 10 (170), Aprilie 2014 


Supliment al revistei „Învierea“ editat de Asociaţia Studenţilor Creștini Ortodocși Români Timișoara 


MEDITAŢII CREȘTINE 


Gânduri pe calea Postului 


“Fiţi milostivi, precum și Tatăl vostru este milostiv. 

Nu judecaţi și nu veți fi judecaţi; nu osândiţi și nu veţi 
fi osândliţi; iertaţi și veţi fi iertaţi. 

Daţi și se va da. Turna-vor în sânul vostru o măsură 
bună, îndesată, clătinată și cu vârf, căci cu ce măsură veţi 
măsura, cu aceeași vi se va măsura.” (Luca 6,36-38) 


Sfântul Evanghelist Luca ne adânceşte în Cuvântul 
lui Dumnezeu, oferit mai înainte de Levitic și de Evan- 
ghelistul Matei. În Levitic primim îndemnul de a fi sfinţi 
precum Domnul Dumnezeul nostru este (cf. Lev.19,2), 


de IONUȚ BLIDAR 


iar sfântul Matei ne arată că trebuie să fim perfecţi, 
desăvârșiţi precum Tatăl nostru Cel ceresc (cf. Mt. 5,48). 
Adesea avem tendinţa de a înţelege sfinţenia și desă- 
vârșirea mai ales ca o stare spirituală de nepătimire, în 
care păcatul lipsește, stare de care acum în perioada 
Postului încercăm să ne apropiem prin înfrânarea de 
la mâncare, de la carne, de la diverse activităţi. Sfinţe- 
nia înseamnă pentru noi cel mai adesea nevoinţă, luptă, 
curăţire... 

Domnul lisus ne arată în Evanghelia de la Luca că 
sfințenia, perfecțiunea se dobândește prin părtășia 
noastră la milostivirea lui Dumnezeu. Desăvârșirea este 
sănătatea omului întreg, este asemănarea sa cu Dum- 
nezeu, este fiinţa omenească neîntinată de răutate, de 
ură, de căderile în păcat, fiinţa zidită după chipul 
Cuvântului care prin împărtăşirea din Cuvântul Întrupat 
are parte de viaţa dumnezeiască a harului, bucurân- 
du-se întru dragostea Tatălui și a Fiului şi a Sfântului Duh. 

Această desăvârşire nu se obţine însă decât întru 
milostivirea lui Dumnezeu și roada ei trebuie să 
fie milostivirea noastră faţă de fiecare om pe care 
îl întâlnim. 

Trebuie să îl lăsăm pe Domnul să ne dea în interio- 
rul inimii experienţa cunoașterii păcătoșeniei proprii, 
experienţa vederii fiinţei noastre sfâșiate de neputin- 
ţele căderilor, de întunecimile răutăţilor, de micimea 
patimilor. Trebuie să conștientizăm că suntem răi în 
relaţiile cu ceilalţi, că nu putem împlini Legea lui Dum- 
nezeu, că suntem ridicaţi din temniţa egoismului pro- 
priu doar de iubirea, lumina, bunătatea, iertarea lui lisus 
care a primit pe Cruce toate sfărâmările, rănile, durerile, 
morţile noastre. 

Gustând iertarea lui Hristos care vindecă, care eli- 
berează, care luminează, care curăţește viaţa noastră, 
care rezideşte în noi Chipul Său, trebuie să purtăm cu 
noi mereu această experinţă și să devenim la rândul 
nostru dăruitori ai iertării. Întâlnind în viaţa de zi cu zi 

urâţenia morală a umanităţii căzute, suferind în relaţi- 
ile cu ceilalţi din cauza răutăţilor lor, să îi iertăm, să le 
dăruim iubire, să ne rugăm pentru ei, să îi așezăm în 
puterea Duhului Sfânt, cerând Mângâietorului să se 
pogoare peste inimile lor și să îi umple de dragostea 
sa caldă și vindecătoare. 

Făcând aceasta vom intra în șuvoiul de viaţă dătător 
al iubirii lui Hristos. 

Să trăim în logica Milei lui Hristos! Să vedem nevo- 
inţa noastră personală, lupta noastră spirituală, viaţa 
noastră de rugăciune prin prisma Evangheliei Milosti- 
virii. Sfântul Siluan Athonitul spunea: “ Domnul a dat 
tâlharului raiul, tot așa și fiecărui păcătos va da raiul. 
Sunt mai rău decât un câine împuţit, pentru păcatele 
mele, dar am început a cere lui Dumnezeu iertare, iar 
El mi-a dat nu numai iertare, ci și Duhul Sfânt, și în 
Duhul Sfânt am cunoscut pe Dumnezeu. Vezi dragostea 
lui Dumnezeu pentru noi? Și cine va arăta această 
milosârdie? “ (Cf. Arh. Sofronie, Cuviosul Siluan Athoni- 
tul, Reîntregirea, Alba lulia, 2009, pg. 292.) 

Să oferim deci mereu iertarea, să nu judecăm rău- 
tatea celuilalt ci să privim la răutatea din noi şi astfel 
să așezăm în rugăciune răul aproapelui și răul nostru 
în mila curăţitoare a Domnului Hristos. 

să privim în acest Post Mare tot mai mult la Crucea 
şi la Învierea lui Hristos. Icoana Crucii şi a Învierii să 
devină icoana vieţii noastre. Părintele Sofronie Saharov 


.— Lu 

spunea că aproapele este viaţa noastră și că oamenii 
toţi sunt una. Suntem una și în cădere și în vindecare, 
să conștientizăm aceasta și să ne trăim suferinţele, 
păcatele, ca poartă de apropiere spre fratele sau sora 
de lângă noi. Când vedem greșeala aproapelui, a rudei, 
a prietenului, a colegului, a vecinului, a șefului, a celui, 
a celei care ne-a rănit, ne-a scandalizat, ne-a încurcat 
şi ne-a produs neplăceri și probleme să ne aducem 
aminte de greșelile noastre, de păcatele noastre, de 
răutăţile noastre și de mila, de dragostea, de iertarea 
lui lisus și să iertăm, să binecuvântăm, să ajutăm, să 
vindecăm, să sădim lumină acolo unde este ură și 
durere. 

Să nunefieteamă de a ne lăsa vindecaţi de Domnul 
lisus, sa cerem ajutorul Maicii Sale și al sfinţilor pentru 
a cunoaște milostivirea lui Dumnezeu, pentru a face 
experienţa iertării lui Hristos. Să alergăm la spovedanie 
încrezători şi sinceri, să nu ne temem de Domnul și 
odată primită iertarea Lui să o oferim și celorlalţi. 

lertând așa cum ne spune Domnul, iertând tot mai 
des pe cei ce ne întristează și ne mâhnesc vom intra 
tot mai adânc în dulceaţa vieţii cu Hristos. 

A ierta pe aproapele este una dintre posibilităţile 
cele mai rapide de a ajunge la Dumnezeu. lertând ne 
vom asemăna tot mai mult cu Tatăl nostru cel ceresc, 
vom ajunge să iubim și să ne bucurăm de viaţa pe care 
ne-a dăruit-o. 


- p-- 


- 5 

Crucea - tronul harului 


“Drept aceea, având Arhiereu mare, Care a străbătut 
cerurile, pe lisus, Fiul lui Dumnezeu, să ţinem cu tărie măr- 
turisirea. Că nu avem Arhiereu care să nu poată suferi cu 
noi în slăbiciunile noastre, ci ispitit întru toate după ase- 
mănarea noastră, afară de păcat. Să ne apropiem, deci, cu 
încredere de tronul harului, ca să luăm milă și să aflăm har, 
spre ajutor, la timp potrivit. Căci orice arhiereu, fiind luat 
dintre oameni, este pus pentru oameni, spre cele către Dum- 
nezeu, ca să aducă daruri și jertfe pentru păcate; El poate 
să fie îngăduitor cu cei neștiutori și rătăciţi, de vreme ce și 
el este cuprins de slăbiciune. EI, în zilele trupului Său, a adus, 
cu strigăt și cu lacrimi, cereri și rugăciuni către Cel ce putea 
să-L mântuiască din moarte și auzit a fost pentru evlavia 
Sa, și deși era Fiu, a învăţatascultarea din cele ce a pătimit,și 
desăvârșindu-Se, S-a făcut tuturor celor ce-L ascultă pricină 
de mântuire veșnică.” (Evrei 4, 14-16; 5, 1-2, 7-9) 


Biserica ne aduce, prin slujbele pline de Cuvântul lui 
Dumnezeu, în mijlocul mântuirii noastre. Hristos ne arată 
calea prin care putem să ieșim din moarte, prin care ne 
putem tămădui fiinţa, prin care putem să ajungem la 
bucuria vieţii adevărate. 

Avem impresia foarte adesea că mântuirea înseamnă 
să nu faci păcate și să faci fapte bune. Este adevărat că 
aceste două reguli de bun simţ trebuie să încercăm cât 
mai mult să le împlinim. Dar încercând să le împlinim cu 
seriozitate vom constata că în ciuda luptei noastre, în 
ciuda eforturilor noastre, în ciuda strădaniilor sincere și 
pline de speranţă, noi rămânem de cele mai multe ori 
slabi, bolnavi duhovniceşte, neputincioşi, plini de întune- 
cimea căderilor repetate, a egoismului permanent, a gre- 
utăţilor în relaţiile cu ceilalţi, a secetei și a foamei de vede- 
rea lui Dumnezeu. Ne simţim departe de Hristos, păcătoși 
şi slabi în hotărârile și dorinţele noastre bune și ne gândim 
că mai întâi trebuie să ne purificăm, să ne îndreptăm, să 
ne facem mai buni pentru a putea sta alături de Hristos, 
Domnul Slavei, Împăratul luminii și al păcii fără de sfârşit. 
Căutăm să ne îmbunătăţim duhovnicește pentru a fi dim- 
preună cu cel ce e Bunătatea însăși și dăruitorul Duhului 
Sfânt, Fiul Tatălui și Mântuitorul inimilor noastre. Domnul 
însă, tocmai pentru că ne este Mântuitor, ne spune altceva 
în Epistola către Evrei. Ne spune să intrăm în logica iubirii 
Sale, să intrăm în moștenirea pe care ne-a pregătit-o prin 
Viaţa, Patima şi Învierea Sa.“Să ne apropiem, deci, cu încre- 
dere detronul harului, ca să luăm milă şi să aflăm har, spre 
ajutor, la timp potrivit” lată ce cuvinte de mângâietor foc 
dar și de poruncă stăruitoare. Cuvintele Domnului sunt 
viaţă, Scriptura este dăruirea vieţii. Luând în inimă, precum 
Maica Domnului, puterea Scripturii ne înnoim fiinţa și 
devenim oameni vindecaţi. 

să ne apropiem de Crucea lui Hristos, de tronul haru- 
lui, de Domnul care poate “suferi cu noi în slăbiciunile 


noastre, [...] ispitit întru toate după asemănarea noastră, 
afară de păcat”. Când ne e greu, când ne certăm cu cei de 
lângă noi, când suntem  biruiţi de pofte dezordonate, 
când nu reușim să ieșim din păcate ce ne frâng existenţa, 
când nu putem să credem deplin, când ne simţim departe 
de Dumnezeu, când ni se pare că suntem plini de mizeria 
căderilor şi a laşităţii, când ne vedem goi de fapte bune, 
când nu ştim cum să ne schimbăm, când suntem singuri 
şi întristaţi, când suntem părăsiţi și dezamăgiţi, când am 
greşit și amrănit pe aproapele, când vrem să ne îndreptăm 
dar povara neputinţelor ne doboară, să alergăm în Crucea 
lui Hristos, să ne ascundem în Patima Sa, să ne închidem 
inima în izvorul harului, să ne mărturisim Domnului și 
slujitorilor Săi problemele noastre “că nu avem Arhiereu 
care să nu poată suferi cu noi în slăbiciunile noastre” “EI 
poate să fie îngăduitor cu cei neștiutori şi rătăciţi, de 
vreme ce şi el este cuprins de slăbiciune” 

Asudând sânge în Grădina Măstlinilor, întristându-se 
până la moarte, rugându-Se Tatălui, suferind batjocura 
oamenilor, biciurile, scuipările, hulirile, ridicând pe ume- 
rii Săi lemnul greu al Crucii păcatelor noastre, strigând în 
singurătatea de netrecut a morţii pe Golgota: “Mi-e 
sete”(In. 19,28), “Părinte iartă-le lor că nu știu ce fac”(Lc. 
23,34) “Dumnezeul meu, Dumnezeul meu, de ce m-ai 
părăsit”(Mc. 15, 34) şi “Părinte în mâinile Tale încredinţez 
duhul Meu.'(Lc.23,46), înviind a treia zi din mormânt și 
străbătând cerurile pentru a duce umanitatea sa de-a 
dreapta Tatălui, Domnul lisus ne-a dăruit tot ceea ce avem 
nevoie pentru a deveni și noi una cu El. Aici se găsește 
mântuirea, vindecarea, fericirea. Acestea trebuie noi să le 
medităm, să le purtăm în noi. Viaţa lui Hristos, Patima și 

Învierea Sa trebuie să ne fie gândul de fiecare zi, cheia 
izbăvirii de păcat și de moarte, calea spre iubirea de aproa- 
pele, calea spre Rai. 

Împărtăşindu-ne cu însuşi Trupul şi Sângele lui Hristos, 
participând la Liturghie, la memorialul viu al Jertfei și Învi- 
erii lui Hristos, ascultând, citind și contemplând Sfintele 
Scripturi trebuie să ne înnoim nevoinţa, să ne facem nevo- 
inţa creștină cu adevărat. Noi nutindem la o stare de pace 
interioară pe care o dobândim prin exerciţiu ascetic ci 
tindem la unirea cu Tatăl, Fiul și Duhul Sfânt dimpreună 
cu Maica Domnului, cu sfinţii, cu fraţii și surorile din Bise- 
rică și cu oamenii toţi. Idealul creștin nu este o stare asep- 
tică de sănătate spirituală abstractă ci este lisus Hristos. 
Trebuie să ne nevoim, să luptăm spre a face binele și a ne 
dezlipi desăvârșit de rău, în lisus Hristos. 

Deci nu vă mai simţiţi nicând departe de Hristos. În 
păcatul cel mai adânc, în mizeria cea mai mare, în suferinţa 
cea mai cruntă, în nevrednicia cea mai cumplită, în rău- 
tatea cea mai întunecată nu sunteţi singuri, nu sunteţi 
abandonaţi, nu sunteţi departe de Dumnezeu. Prin tronul 
harului cum spune Epistola către Evrei, prin Crucea lui 
Hristos, chiar fiind în neputinţele cele mai mari, sunteţi și 
rămâneţi chiar în inima iubirii creștine, în dragostea lui 
Hristos. Hristos v-a purtat în Crucea sa și în Duhul Sfânt. 
Realitatea aceasta este mereu nouă și prezentă în Litur- 
ghie, în rugăciune, în Biserică. Sărutaţi icoana Răstignirii, 
închinaţi-vă Crucii lui Hristos, rugaţi-vă în Biserică, când 
vă e greu intraţi și pentru o clipă în sfântul locaș, Hristos 
este acolo, total și deplin, pe Masa Sfântului Altar stă 
mereu El însuși, Trup și Sânge. Staţi cu Domnul lisus, vor- 
biţi-l, El e acolo pentru noi, e acolo pentru a ne mângâia, 
pentru a ni se dărui. Domnul nu a venit să judece lumea 
ci să o vindece. Nu suntem noi cei care ne schimbăm și 
ne mântuim ci e Domnul lisus, El și numai El. 


Să strigăm, să plângem, să cerem și să ne rugăm pen- 
tru a fimântuiţi din moarte, din durerile noastre, din păca- 
tele noastre, din tot răul și nefericirea noastră. Domnul 
însuși a făcut aceasta pentru noi, Domnul a fost fără păcat 
dar S-a făcut păcat pentru noi, adică a primit în fiinţa Sa 
neprihănită toate durerile, toate sfâşierile, tot întunericul 
pe care păcatul îl produce în noi. El este fără de păcat și 
cunoaște, trăiește, simte, suferă toată durerea păcatelor 
noastre. Aici este puterea pe care o primim stând cu Dum- 
nezeu Omul, primim putere din iubirea Sa deplină, din 
lipsa Sa de păcat, din curăţia și bunătatea Satotală, primim 
putere din durerea Sa, din jertfa Sa, din milostivirea Sa 
care L-a dus până într-acolo încât a luat în Cruce toate, 
absolut toate momentele vieţii noastre. Nimic din ce tră- 
iţi nu e necunoscut de Domnul lisus, fiecare clipă a vieţii 
noastre este primită în Sine de Domnul, nimic din ce 
facem nu rămâne în afara prezenţei și a privirii Sale, o 
privire care nu vine să distrugă ci să vindece, să refacă, să 
îndrepte. 

Să ne lăsăm îmbrăţișaţi de Hristos, să ne lăsăm primiţi 
în Domnul lisus care“deși era Fiu, a învăţat ascultarea din 
cele cea pătimit,și desăvârșindu-Se, S-a făcut tuturor celor 
ce-L ascultă pricină de mântuire veşnică.” 

Înţelegeţi că nu mai e hotar între viaţa noastră şi Hris- 
tos, că nu mai poate fi spaţiu de separație între noi și 
Domnul. Domnului nu îi e rușine de noi, ne doreşte, ne 
dorește mai ales când suntem murdari, slabi şi păcătoşi, 
ne dorește cum dorește să găsească oaia cea rătăcită și 
pierdută lăsând cele 99 drepte și corecte pentru a o salva, 
pentru a sta, pentru a o îmbrăţișa tocmai pe cea rătăcită 
şi bolnavă. Domnul ne-a dat Crucea Sa, nu mai avem nici 
o scuză pentru a fugi de El. Suntem slabi?... să alergăm la 
Domnul, să ne ascundem în Jertfa Sa. Să nu ne temem, 
să fim curajoși, să venim la Hristos. 

O mică încercare de teologie a trupului (IV) 


Taina trupului este uriașă. Din păcate din diferite 
considerente istorice și culturale de multe ori, noi 
creștinii nu am accentuat suficient profunzimea propriei 
noastre credinţe. Ortodoxia este dincolo de orice, 
culmea înţelegerii și trăirii tainei trupului. 

Să ne aducem aminte că la început, Dumnezeu a 
încununat creaţia prin zidirea oamenilor, a primei 
perechi, a părinţilor noştri Adam și Eva pe care i-a făcut 
după chipul și asemănarea Sa. În creaţia cea nouă, 
Dumnezeu Cuvântul, Cel prin care toate S-au făcut, cel 
care este raţiunea creaţiei, sensul ei profund imprimat 
de Tatăl, S-a făcut om, s-a întrupat, adică S-a făcut trup 
de la „Duhul Sfânt şi din Maria Fecioara”. Aceste două 
adevăruri fundamentale stau la temelia adevăratului 
creştinism. 

Faptul că Dumnezeu a încunat creaţia făcând om cu 
trup și faptul că Dumnezeu a recreat lumea făcându-se 
om trupesc e fundamental în înţelegerea noastră legată 
de trup. Trupul nu e o anexă a mântuirii, ci e miezul ei! 
Așa cum am spus anterior prea des ne-am inspirat din 
mistica platonică, punând în evidenţă o spiritualitate 
“descărnată” uitând astfel temeiurile reale ale Ortodo- 
xiei. Să ne gândim de asemenea că în centrul Ortodoxiei 
stau trei mari bucurii: Euharistia, Icoanele și Moaştele. 

Noi ne împărtășim cu însuși Trupul și Sângele 
Domnului Hristos, noi vedem în icoană chiar Chipul Său 
şi atingem prin moaștele sfinţilor Mădularele Sale, căci 
Sfinţii sunt cu adevărat mădularele Trupului Lui Hristos. 
Noi înșine împărtăşindu-ne devenim una cu Hristos şi 
una cu sfinţii. 

Sfântul Evanghelist loan ne spune că“ La început era 
Cuvântul...și Dumnezeu era Cuvântul....Și cuvântul trup 
s-a făcut şi s-a sălășluit între noi, (şi am văzut slava Lui, 
slavă ca a unui născut din Tatăl), plină de har şi de ade- 
văr.( loan 1, 1,14). Domnul ne spune: Eu sunt pâinea 
cea vie, care s-a pogorât din cer; de va mânca cineva 
din pâinea aceasta, va fi viu în veci; și pâinea care euvoi 
da, trupul meu este, pe care îl voi da pentru viaţa lumii... 
Amin, amin, grăiesc vouă. De nu veţi mânca trupul Fiu- 
lui Omului, și nu veţi bea sângele Lui, nu veţi avea viaţă 
întru voi...Că Trupul meu adevărat este mâncare şi Sân- 
gele meu adevărat este băutură. Cela ce mănâncă Tru- 
pul meu și bea Sângele meu, întru mine petrece, și eu 
întru el. (loan, 6, 51,53-55) 

Sfântul Pavel ne spune:“ Paharul binecuvântării care 
binecuvântăm, au nu este împărtășirea sângelui lui 
Hristos? Pâinea care frângem, au nu este împărtășirea 
trupului lui Hristos? Căci o pâine, un trup, cei mulţi sun- 
tem; că toţi dintr-o pâine ne împărtășim” (| Corinteni 
10, 16-17) 

Cum am mai putea noi după asemenea cuvinte să 
subestimăm trupul? 


Ortodoxia hrănindu-se din Evanghelie dăruiește 
întregii lumi comorile depline ale vieţii în Hristos. Nu 
întâmplător Duminica Ortodoxiei e Duminica biruinţei 
iubitorilor de icoane asupra necinstitorilor lor. 

Ortodoxia păstrează până astăzi seva cea vie a vie- 
ţii veşnice. Ea trăieşte cu intensitate împărtășirea cu 
Trupul și Sângele lui Hristos, iubește pe Maica 
Domnului, căci ea este Maica Bisericii, din ea s-a 
întrupat Dumnezeu, Trup din Trupul ei e Trupul Bisericii, 
pântecele Preacuratei e cuptorul cel viu în care s-a copt 
Pâinea vieţii așa cum mărturisesc rugăciunile de 
dinainte de împărtăşirea cu Trupul Fiului ei şi 
Dumnezeului nostru. 

Trăind Ortodoxia ne “lovim” la tot pasul de trup și nu 
putem să nu îi simţim taina și însemnătatea. Ortodoxia 
e venerarea adâncă și neţărmurită față de “prietenii 
Mielului”, făţă de sfinţi și sfinte, faţă de cei ce au urmat 
cu dragoste fierbinte lui Hristos și sunt una cu EI și cu 
noi, căci spune Domnul:“ ... pentru aceștia mă rog,... şi 
pentru cei ce vor crede prin cuvântul lor în mine; Ca toţi 
să fie una; precum Tu, Părinte, întru Mine și Eu întru Tine, 
ca și aceştia întru noi una să fie;...Și eu slava care mi-ai 
dat mie, o am dat lor; ca să fie una precum noi una 
suntem; Eu întru ei și Tu întru Mine, ca să fie desăvârșit 
una...” (loan, 17, 20-23). Ortodoxia trăiește intens dra- 
gostea sfinţilor, ea le sărută moaștele căci știe că sărută 
Trupul lui Hristos. 

Sunt taine mari, pe care le avem în Biserica. Biserica 
e însăşă Taina Tainelor. Noi spunem adesea că Biserica 
e Trupul lui Hristos, dar ne dăm seama oare ce spunem? 
Citind fragmentele scripturistice de mai sus oare nu ne 
cutremurăm? Cum mai putem să fim nepăsători cu tru- 
pul, cum mai putem face din trupurile noastre mădulare 
alte curvelor? Spune Sfântul Pavel:“ Dar nu știți că tru- 
purile voastre sunt mădulările lui Hristos? Deci dar pe 
mădularele lui Hristos le voi face mădulare ale curvei?... 
Au nu știți că trupul vostru este templul Duhului Sfânt 
ce locuiește întru voi...” (| Corinteni, 6, 15,19) 

Din păcate trecem de multe ori pe lângă aceste ade- 
văruri zguduitoare fără să ne deschidem larg inimile 
pentru a le primi, căci dacă le-am primi bucuria noastră 
ar fi deplină. 

Împărtăşindu-ne ne facem una cu Hristos. Un trup! 
Aceasta este salvarea noastră! Aici e adevărul! Aici e 
bucuria care ne descoperă sensul lumii! 

În această unire putem primi și înţelegerea vocaţiilor. 
De aici porneşte şi nunta dintre creștin și creștină, aici 
se face deplin Nunta dintre creştin și Hristos. Trupul lui 
Hristos e leagănul mirelui şi al miresei, Trupul lui Hristos 
e Mirele inimii monahicești. 


(continuare în numărul viitor) 

VESTITORUL PRIMĂVERII 


De sub mantia cea albă 

Prin zăpada dezgheţată, 
A crescut o floare dalbă, 
Cu miresme, parfumată. 


E-acel plăpând ghiocel, 
Floare dragă primăverii, 
Cu glas lin de clopoțel, 


Anunţând sfârșitul iernii. 


Chiar de încă-i frig afară, 
Chiar de vântul rece bate, 
El e semn de primăvara: 
Prima floare dintre toate! 


Tuturor cu drag aduce, 
După iarna ce-a trecut, 
Bucuria cea mai dulce: 
Primăvara... c-a început! 


ADRIAN MARIUS ACHIREI 


O, dacă inima-ţi vibrează 
La vederea-i drăgălașă, 
Asta arată că veghează 
Floarea mică și gingașă! 


Ca un sol de veste bună 
Primit este de-orișicine, 
Mic şi mare, împreună, 

Văd în el dorinţi divine. 


El e scump, prea preţios 
Pentru cine vrea să vadă 
Cum căpșorul şi l-a scos 
De sub stratul de zăpadă. 


Dumnezeu l-a rânduit 
S-anunţe sfârşitul iernii 
Şi pe drept este numit: 
Vestitor al primăverii! 


— 
. 

EDUCAŢIE RELIGIOASĂ SAU RELIGIE ? 


Educaţia este un proces evolutiv și complex desfășurat 
pe parcursul mai multor etape și vizând în esenţă o anume 
finalitate, care are în vedere formarea și dezvoltarea însu- 
şirilor intelectuale, morale și fizice ale copiilor și ale tine- 
retului, ale oamenilor și ale societăţii. Educaţia este o 
acţiune specific umană, întrucât numai omul se poate 
educa, în timp ce animalul se dresează. 

Una din marile provocări ale lumii contemporane o 
constituie problematica religioasă și religia. Simpla rostire 
a acestor cuvinte poate face să vibreze cele mai fine resor- 
turi interioare ale omului și, totodată, să constituie un 
îndemn la căutare și dialog, în primul rând cu propria 
conștiință. Graţie acestui tip de dialog, omul ajunge la 
descoperirea sau regăsirea 
propriului eu interior, a pro- > Ly 
priilor trăiri afective. ; A, 

Religia reprezintă legă- P 
tura liberă, conștientă și per- 
sonală a omului cu Dumne- 
zeu, fundamentată pe iubire 
şi libertate, și manifestată 
prin diferite forme de cin- 
stire a Lui, în mod particular 
și public. Pentru om, exis- 
tenţa religiei este depen- 
dentă de existenţa lui 
Dumnezeu, acestea fiind 
exprimate printr-o trăire personală. Fiul lui Dumnezeu S-a 
întrupat cu scopul de a se face Învățător al oamenilor, 
învățând prin îngemănarea cuvântului cu dragostea care 
formează, deci care educă. 

Educaţia religioasă este acţiunea specific umană pe 
care educatorul o desfășoară pentru dezvoltarea religio- 
zităţii elevului, pe baza unor principii și cu ajutorul unor 
metode și mijloace specifice. Educaţia religioasă se fun- 
damentează pe două adevăruri de credinţă subliniate în 
Sfânta Scriptură: întruparea Domnului lisus Hristos - Fiul 
lui Dumnezeu, Care S-a făcut om pentru a-i da omului 
posibilitatea de a ajunge la asemănarea cu Dumnezeu 
- şi existenţa sufletului uman, care poate fi modelat prin 
educaţie ( Cf. Sebastian Șebu, Dorin Opriş, Monica Opriș, 
Metodica predării religiei, Ed. Reîntregirea, Alba Iulia, 2000, 

pp.37-38). „Educaţia devine permanentă prin intermediul 
autoeducaţiei. Educaţia creează condiţii psihologice 
(capacităţi, deprinderi, tehnici de muncă intelectuală, 
inovaţii și altele), pentru autoeducaţie, iar aceasta, conti- 
nuând educaţia, devine permanentă. Transformarea edu- 
caţiei în autoeducaţie devine posibilă atunci când insul 
are putere de discernământ propriu, devine conștient de 
capacităţile proprii, se autocunoaște, deţine conștiință de 
sine și intenţionalitate, care facilitează atât un proiect de 
sine, un program propriu, cât şi o acţiune conștientă 
pentru realizarea acestuia (M. Palicica, Prelegeri de psiho- 
pedagogie, Editura Orizonturi Universitare, Timișoara, 
2002, p. 21)” 

De la început trebuie să 
subliniem adevărul că Reli- 
gia nu este o ştiinţă în înţe- 
lesul curent al cuvântului; ea 
este o cunoaștere și nu doar 
atât. Există o ştiinţă a religiei 
şi o filozofie a religiei. Dar 
acestea nu sunt Religie. Reli- 
gia se prezintă ca un feno- 
men spiritual, pur și univer- 
sal, bazat pe predispoziția 
înnăscută în om. Factorii 
care stau la originea Religiei 
sunt: Dumnezeu și omul. 

Elementele Religiei sunt: credinţa că Dumnezeu există 
și că EI s-a revelat omului, că și-a descoperit voia Sa, pe 
care omultrebuie să o realizeze în lume, trăirea religioasă 
a omului credincios, care traduce în fapte ceea ce crede, 
până la desăvârșirea lui şi un anumit ceremonial, simbo- 
luri, cult divin etc. 

Religia are o latură subiectivă și una obiectivă. Latura 
subiectivă este dată de ceea ce simte, iar latura obiectivă, 
de învăţătura de credinţă, de ceea ce se învaţă. Învățătura 
creștină cuprinde adevărul revelat de Dumnezeu privind 
originea, menirea şi scopul omului în lume. În creştinism 
găsim cea mai înaltă și mai curată concepţie despre Dum- 
nezeu, care „este iubire” (| loan 4,16). 

Pentru realizarea laturii obiective fără de care latura 
subiectivă nu are suport, s-a reintrodus religia ca disciplină 

de învăţământ în școli:„ Faptul acesta a produs bucurie în 
inimile multora ca ceva benefic și de strictă nevoie după 
o perioadă de educaţie ateistă, pledând pentru a fi o dis- 
ciplină obligatorie, dar a trezit și resentimente și chiar 
opoziţie din partea altora” (loan N. Floca, Educaţia moral- 
religioasă în școală, în, Îndrumător bisericesc", numărul 140, 
Sibiu, 1992, p. 84). 

Ca disciplină de învăţământ, religia are rolul unui liant 
între disciplinele care L-au pierdut sau nu L-au avut pe 
Dumnezeu. Învăţând religia, elevii vor înţelege mai bine 
rostul omului în lume și-și vor explica toate fenomenele 
ce se întâmplă în jurul lor. Religia îl formează pe om pen- 
tru sine şi pentru societate. Ea trebuie să fie studiată la 
diferite niveluri, deoarece dezvoltarea psiho-fizică durează 
până la terminarea liceului și influenţează modul de gân- 
dire și formare religioasă a viitorului 
om matur. Ea este o necesitate a firii 
umane, nu numai o poruncă a lui 
Dumnezeu, întrucât numai în El și 
prin El omul poate ajunge la desă- 
vârșire (scopul final al existenţei 
umane) şi poate găsi răspunsuri la 
multe probleme sau întrebări la care 
ştiinţa rămâne neputincioasă. Celor 
care cred în Dumnezeu, religia le 
aduce un strop de încredere în mila 
şi ajutorul divin, dar și nădejdea 
dobândirii vieţii veşnice. Acelora 
care nu cred în Dumnezeu, religia le 
oferă răspunsuri la întrebările fun- 
damentale ale vieţii și le arată ce a 
adus creștinismul în lume: credinţa 
mântuitoare în Domnul lisus Hristos, 
concepţia creștină despre lume, om 
şi viaţa veşnică, libertatea de a 
săvârşi binele, cultul morţilor, comu- 
niunea sfinţilor, legătura celor vii cu 
cei adormiţi, Biblia - cartea vieţii, 
Biserica - așezământul mântuirii, 
aşezămintele sociale, școli înteme- 
iate la streașina bisericii, dezvoltarea 
culturii, un nou sistem pedagogic 
(Apud |. V. Felea, Religia culturii, Edi- 
tura Episcopiei Ortodoxe Române, Arad, 1994, p. 332). 

Dar o trăire și o viaţă religioasă autentică nu este posi- 
bilă fără cunoașterea temeinică a adevărului revelat. De 
aici rezultă necesitatea studierii sistematice și organizate 
a religiei ca obiect de învăţământ. Tocmai datorită impor- 
tanţei pe care Religia o are în viaţa omului, ea a fost rein- 
trodusă ca disciplină de învăţământ în şcoli. În domeniul 
educaţiei religioase se impun condiţii legate de specificul 
acesteia. 

Omul are nevoie de un sistem de valori religioase care 
să-l orienteze în demersurile de formare a propriei per- 
sonalităţi. În absenţa lor, acest proces este limitat și incom- 
plet. Altfel spus, una dintre dimensiunile educaţiei o 
reprezintă educaţia religioasă. Dacă ne propunem ca prin 


demersurile noastre instructiv-educative să urmărim rea- 
lizarea unei educaţii globale, integratoare, atunci este 
absolut necesar ca ea să cuprindă inclusiv elemente ale 
educaţiei religioase. O educaţie lipsită de religiozitate este 
incompletă, insuficient de cuprinzătoare și de flexibilă, 
lipsită de capacitatea de acoperire a așteptărilor celor care 
se educă.„ Educaţia nu poate ignora această temă impor- 
tanta” (Apud Monica Opriș, Dorin Opriș, op. cit. , p. 183). 

Referitor la întrebarea,„Religie sau Educaţie religioasă? 
susţinem ideea că noi toţi avem nevoie, în procesul de 
formare și modelare a propriei personalităţi, de recurs la 
religie și de o minimă iniţiere în problematica acesteia. Şi 
cum altfel am putea să ne iniţiem în această direcţie și să 
ne formăm din punct de vedere religios decât prin inter- 
mediul Educaţiei religioase? 

Educaţia religioasă, ca dat origi- 
nar, începe odată cu omul, așa cum 
spune și Mircea Eliade:,A fi sau, mai 
degrabă, a deveni om, înseamnă a 
fi religios” (Istoria credințelor și ideilor 
religioase, ediţia a II-a, vol. |, Editura 
Ştiinţifică, Bucureşti, 1991, Cuvânt 
înainte, p. 9). Acest fapt este ilustrat 
în Sfânta Scriptură prin cuvintele:,Să 
facem om după chipul și asemăna- 
rea Noastră” (Facerea 1,26) sau: 
„Creşteţi și vă înmulţiţi, umpleţi 
pământul și îl supuneţi” (Facerea 
1,28) sau: Din toţi pomii din Rai poţi 
să mănânci, dar din pomul cunoș- 
tinţei binelui și răului să nu mănânci, 
căci în ziua în care vei mânca din el 
vei muri negreșit” (Facerea 2,15-17), 
cuvinte care arată că, odată cu cre- 
aţia omului, Dumnezeu îi dă aces- 
tuia și Legea, norme de viaţă după 
care să se călăuzească, precum și 
libertatea voinţei, pentru a alege 
binele și a evita răul în deplină liber- 
tate. Putem spune că religia s-a năs- 
cut odată cu crearea omului. 

Educaţia religioasă este o com- 
ponentă fundamentală a procesului 
de învăţământ. În consecinţă, în cadrul procesului de 
învăţământ, religia trebuie să ocupe un rol important ală- 
turi de celelalte discipline. 

Ca orice disciplină de studiu și religia urmăreşte un 
anume scop, care vizează:1. Mijlocirea adevărurilor de 
credinţă și morală petemeiul cărora omul îşi câştigă mân- 
tuirea sufletească (scop material); 2. Dezvoltarea funcţiilor 
sufletești și mai ales a predispoziţiilor religioase (scopul 
final); 3. Desăvârşirea creștină, drumul parcurs până la 
asemănarea cu Dumnezeu (scopul educativ). 

Religia trebuie, aşadar, să devină pentru elevi temei al 
vieţii și izvor de energie spirituală. Introducerea religiei 
ca disciplină de învăţământ obligatorie reprezintă un 
moment important în educaţia și viaţa copiilor noștri. 


18 


“ Supliment catehetic 


CATACOMBELE CREȘTINE DIN BAYBURT 


Prof. CIPRIAN BLAJ - Colegiul Tehnic,Valeriu Braniște“ Lugoj 


În cadrul proiectului european “Comenius” cu tema 
Arhitectură și religii — să ne cunoaștem regiunile, alături 
de elevi și profesori ai Colegiului Tehnic“Valeriu Braniște” 
din Lugoj, respectiv elevi şi profesori de la licee din Polo- 
nia, Germania și Turcia, am avut ocazia de a vizita mai 


8 | 


multe obiective turistice din apropierea orașului Bayburt 
- Turcia (Regiunea Mării Negre). 

Orașul Bayburt se află la o distanţă de 2200 km de 
Timişoara şi este un oraş cu aproximativ 25000 de locu- 
itori, dar cu un important obiectiv de origine creștină: 
Complexul subteran Aydintepe, veritabile catacombe 
create de creștinii ce au trăit în cumplita perioada a per- 
secuţiilor anticreștine (între anii 40 — 313). 

Vizita noastră era programată la “orașul subteran”, dar 
iniţial nu am înţeles foarte bine despre ce era vorba. 
Surpriza a fost abia când am citit informaţiile de la intrare. 
“Orașul subteran” este de fapt o reţea de catacombe ale 
primilor creștini. 

Intrarea este bine amenajată, iar catacombele sunt 
iluminate electric, astfel că accesul este facil pentru ori- 
cine. Ceea ce te surprinde este complexitatea spaţiilor, 
sistemul de apărare prin blocarea accesului în tunel, 
vasele de ceramică și spaţiile mai largi care compuneau 
biserica, locuri de întâlnire, bucătăria sau locurile de 
dormit. Traseul prin catacombe durează aproximativ 30 
de minute, fiind o experienţă deosebită. 

Din informaţiile puse la dispoziţia noastră am aflat 
că întregul complex a fost folosit mai ales în vremea 
persecuțiilor anticreștine din perioada împăraţilor 
romani Decius (249 — 251) și Dioclețian (284 — 305). 

Cu gândul la faptul că eram pe urmele martirilor și 
mărturisitorilor lui Hristos, bucuria a fost deplină, mai 
ales pentru faptul că proiectul nostru își maturiza expe- 
rienţa spirituală din ce în ce mai mult. 

CONCURSUL JUDEȚEAN DE PICTURĂ CU 
TEMATICĂ RELIGIOASĂ 


Prof. ELENA BUDIUL - Școala Gimnazială nr. 30 Timişoara 


În data de 26 aprilie, sâmbătă din Săptămâna lumi- 
nată, a avut loc, la Şcoala Gimnazială nr. 30 din 
Timişoara, într-o atmosferă de bucurie și lumină pas- 
cală, Concursul judeţean de pictură religioasă, ajuns 
la cea de-a X-a ediţie. Şi în acest an, ne-am bucurat de 
prezenţa numeroasă și interesul copiilor din întreg 
judeţul Timiș, fiind prezenţi un număr de 78 de elevi, 
însoţiţi de 40 de profesori din 22 de școli timișene. 

Acest concurs, devenit deja o tradiţie în preajma 
Praznicului Învierii Domnului, are loc cu binecuvân- 
tarea Înaltpreasfinţitului Nicolae, Mitropolitul Bana- 
tului și prin purtarea de grijă a Preasfinţitului Paisie 
Lugojanul. 

El se înscrie în cadrul proiectului Arhiepiscopiei 
Timişoarei "CREAŢIE ȘI ÎNNOIRE PRIN TRADIȚIE”, este 
organizat de Școala Gimnazială nr. 30 Timișoara, Arhi- 


episcopia Timișoarei și Inspectoratul Școlar Judeţean 
Timiș, cofinanţat de Consiliul Judeţean Timiș și de către 
Primăria Municipiului Timișoara. 

Principalele obiectivele ale acestui concurs, pe care 
organizatorii au încercat să le atingă, sunt: dezvoltarea 
creativităţii în rândul elevilor prin promovarea valori- 
lor creștine și aprofundarea de către elevi a tehnicilor 
de lucru în pictura pe hârtie. 

La fel ca și în anii precedenţi, concursul a fost des- 
chis în mod festiv, de către un reprezentant al Arhie- 
piscopiei Timișoarei, prin prezenţa părintelui consilier 
Sorin Lungoci care a anunţat și tematica concursului 
și de către d-na director adjunct Cristina Filip care și-a 
manifestat bucuria și aprecierea faţă de elevii ce au 
ales ca, într-o zi de sâmbătă, să-și rupă din preţiosul 
timp de joacă și să îl dedice artei și sacrului. 

Remarcăm prezenţa la concurs a multor elevi, veniţi 
unii din îndepărtate localităţi timișene, precum 
Comloșşu Mare, Niţchidorf, Lenauheim, Gătaia, Buco- 
văţ, Beregsău Mare, lecea Mare, etc., precum și din 
şcolile gimnaziale și liceeale ale Timișoarei, între care 
s-au remarcat în premieră, în acest an, elevii de clasa 
| de la Şcoală Ortodoxă “Sf. Antim Ivireanul”. 

Elevii au lucrat cu multă dăruire și răbdare timp de 
2-3 ore, respectând timpul și tehnicile de lucru 
explicate la începutul concursului de d-na prof. de 
educaţie plastică Viorica Avram, coorganizator al 
evenimentului. 

Juriului de specialitate, alcătuit din preoţi și profe- 
sori de desen, i-a revenit o misiune dificilă de a clasifica 
lucrările valoroase realizate de elevi, în multe cazuri 
fiind puși în situaţia de a acorda 2 sau 3 premii | pe 
nivel de clasă și mai multe premii speciale. 

Toţi elevii participanţi au fost răsplătiți cu diplome, 
iconiţe și cărţi oferite de Arhiepiscopia Timişoarei și 
Parohia Zona Soarelui, precum și obiecte decorative 
din ghips, relizate în cadrul Atelierului Creartiv, al Școlii 
Gimnaziale nr. 30. 

Lucrările elevilor pot fi văzute în cadrul unei expo- 
ziţii, ce va fi organizată în lunile mai-iunie, în incinta 
Muzeului de Arta Veche Bisericească de la Catedrala 
Mitropolitană a Timișoarei. 

Mulţumim tuturor celor care ne-au sprijinit în orga- 
nizarea acestui eveniment, felicităm pe elevii şi profe- 
sorii coordonatori ai acestora și rugăm pe Bunul Dum- 
nezeu să insufle în sufletele a cât mai multor elevi 
dragostea faţă de pictura religioasă, pe care să îi regă- 
sim și la ediţiile viitoare ale concursului nostru. 

DREPTATEA ESTE FERICIRE 


„Fericiţi cei ce flămânzesc și însetează de dreptate, 
că aceia se vor sătura” (Matei 5, 6). 

Prin dreptate înțelegem aici cucernicia, pietatea, 
cuprinderea virtuţilor, acest sens aflându-l atât în Sfânta 
Scriptură, cât și în scrierile Sfinţilor Părinţi; cei flămânzi 
și însetaţi de dreptate sunt cei ce doresc binele în viaţa 
lor şi a semenilor, cei care iubesc virtutea şi doresc săo 
împlinească sub multiplele ei înfățișări. Pentru ei, dorinţa 
aceasta este atât de firească și continuă, cum sunt foa- 
mea și setea pentru trup, căutând cu ardoare dreptatea, 
precum cel flămând pâinea și cel însetat apa. Sunt cei 
care însetează mereu după Dumnezeu, după unirea cu 
EI, după hrana cea nesfârșită și apa vieţii. lar celor ce 
flămânzesc după dreptate, Dumnezeu le face dreptate. 

În acest fel vorbeşte despre dreptate Sfântul Grigorie 
al Nyssei: „Dacă înţelesul dreptăţii nu e amestecat cu 
nici un rău, el cuprinde în sine tot binele; iar binele este 
văzut ca virtute. Pe cei flămânzi și însetaţi de dreptate îi 
fericeşte Cuvântul, făgăduindu-le săturarea de cele 
dorite”. Simţul dreptăţii fiind înnăscut în firea omului, el 
este asemănat de Mântuitorul cu nevoia trupească de 
hrană şi apă, elemente care sunt absolut necesare vieţii. 
Cel ce a sădit în fiinţa omului simţul dreptăţii este Dum- 
nezeu Însuși, pe Care Sfânta Scriptură ni-L înfăţişează în 
dreptate: „Bun și drept este Domnul, pentru această lege 
va pune celor ce jertfesc în cale” (Ps. XXIV, 9); în Cântarea 
Cântărilor, înțeleptul Solomon se adresează astfel sufle- 
tului curat: „dreptatea te-a iubit pe tine” ([, 3). Dumnezeu 
este nepărtinitor (Fapte X, 34), la El nu încape nici urmă 
de părtinire (Ef. VI, 9) și judecata Sa este după lucrul fie- 
căruia, iar cel ce umblă în strâmbătate, își va lua plata ei, 
„cel ce face nedreptate își va lua plata nedreptăţii” 
(Col. III, 25). 

În scrierile filocalice, dreptatea este 
socotită una cu binele, este cuprinderea 
virtuţilor de către cei ce flămânzesc 
după cele cerești. Dreptatea „locuiește 
în Împărăţia cerurilor, unde cei drepţi vor 
străluci ca soarele” (II Pt. III, 13, Mt. XIII, 
43). Numai în Dumnezeu avem hrana 
cerească nesfârșită, care ridică din toate 
neputinţele și umple viaţa creștinului de 
bucurie duhovnicească. Dumnezeu 
oferă fiecăruia fericirea Sa, după efortu- 
rile depuse în săvârșirea binelui. Cele 
desăvârșite se află în ceruri, unde cu 
adevărat va străluci dreptatea. 

Ca virtute socială, dreptatea 
înseamnă echitate. Dreptatea este cea 
care păstrează raporturile juste între 


Elev EMANUEL DANILESCU, Școala Gimnazială Maşloc, 
prof. îndrumător Ilia Pavlovici Pătruţ 


membrii societăţii, fiind cerinţă a legii morale naturale 
și dispoziţie a Legii pozitive: „Mai degrabă puţin și cu 
dreptate, decât agoniseală multă cu strâmbătate" (Pilde 
XIV, 8) ; „Nimeni să nu nedreptăţească pe fratele său" (| 
Tes. IV, 6); ea este înţeleasă ca egalitatea raportată la 
meritele și eforturile fiecăruia: „De se va ivi pricină între 
oameni, să fie aduși la judecată (...) și cel drept să capete 
dreptatea, iar cel vinovat osânda” (Dent. XXV,1) ; ,Jude- 
caţi drept, faceţi dreptate” (ler. XXII, 3). 

Fiind poruncă divină, dreptatea trebuie adusă la 
împlinire (Rom. XIII, 3 ), altfel nu este posibilă vieţuirea. 
Prin dreptatea socială, fiecare primeşte rodul muncii sale; 
rostul ei este să împartă și să apere ce i se cuvine fiecăruia 
după vrednicie, însă nu sunt excluse noţiunile de muncă, 
talent; nu înseamnă inegalitate, dar nici uniformitate, 
egalitate forţată, ci armonie în care omul acordă fiecăruia 
ce este al său după merit și primește la rândul său ce i 
se cuvine. 

Dar această dreptate se raportează întotdeauna la 
Dumnezeu, slujeşte dreptăţii divine; de aceea, trebuie 
să stea mereu în legătură cu virtutea dragostei, ca împre- 
ună să slujească Adevărului. 

În toată plinătatea ei, dreptatea nu se manifestă aici, 
pe pământ; Vechiul Testament mărturisește:„Până când 
va plânge pământul și toată iarba țarinei se va usca de 
răutăţile celor ce locuiesc pe el?” (ler. XII, 1; 4). Dar tot 
proorocul spune: „Viu este Domnul "(ler. XII, 16). Cine se 
comportă cu dreptate faţă de aproapele său, împlinește 
virtuțile. Cei buni simt ca un fapt firesc întronarea drep- 
tăţii pe pământ și lor le făgăduiește Mântuitorul prin 
cuvintele acestei Fericiri, că se vor bucura de ea în viaţa 
veșnică. 


Desen realizat de eleva ANDREEA PAVĂL, 


cl. a VII a, Liceul T.W. Shakes 


ăcariu 


peare Timişoara; 


tori: Luminiţa V, 


şi Consuela Georgescu 


ă 

DRAGOSTEA LUI 
DUMNEZEU 


Eleva DIANA CODREANU, clasa a VI-a, 
Școala Gimnazială nr.13 Timişoara 
Prof. îndrumător Dorina Crâșciu 


Domnul florile iubește, 
Şi cu drag Le-ngrijește, 
Chiar și-o gâză micuță 
O conduce de mânuţă. 
larba verde El o crește, 
Și pe fluturi îi păzeşte. 
Norul alb pluteşte 

Și mereu el ne șoptește: 
„ Nu te teme de furtună, 
Domnul este paza bună!” 
Chiar și când îmi vine somnul, 


Desen realizat de eleva TEODORA KAPORNYAI, clasa a X-a, 
Liceul Teoretic Gătaia, prof. îndrumător Doru Popa 


Mereu Îl slăvesc pe Domnul! 


DREPTATEA LUI 
DUMNEZEU 


Eleva MEDANA ELENA ȘTEF, clasa a V-a, 
Școala Gimnazială Niţchidorf 
Prof. îndrumător Laurenţiu Chilibaru 


Dreptatea Dumnezeiască 

E mângâiere sufletească. 

Dreptatea Dumnezeu ne-o face, 

Căci noi nu ştim singuri să ne-o facem în tota- 
litate. 


Dreptatea este în cer, nu este pe pământ, 
Când ai un suflet curat toți sunt lângă tine. 
Dar cel mai adesea te caută 

Doar când ajutor au a-ţi cere. 


Chiar dacă ești sărac și neajutorat, 
lar lumea îţi face ţie nedreptăţi, 
Trebuie să crezi în Dumnezeu, 


Timișoara; Profesori îndrumători: Daniela Berar și Cătălina Bistrean 


El te va ajuta și vei ajunge departe 


Desen realizat de eleva ANTONIA BUDIUL, clasa a V-a, Școala Gimnazială nr. 2 


Cu puţinul tău și cu credința ta. 

CRINUL DE PE CRUCE 


MOTTO: „Când jertfa Ta cea mare-a fost gătată 
S-a coborât Fecioara Preacurată. 
Ea, blândă, s-a plecat ca să apuce 
Şi să culeagă crinul de pe cruce. 
L-a învelit în lunga ei maramă 
Şi L-a ascuns în dragostea de mamă.” 
Maica Teodosia (Zorica Laţcu), Liturghie 


. 
E m 


De la Sfânta Înviere a Domnului lubirii până la Înăl- 
ţarea Lui la ceruri, străjuiţi de îngeri și într-o rostire cu 
ei, străpunși de râvna de a-l simţi prezenţa tainică în 
fiecare clipă a vieţii noastre („Și iată Eu cu voi sunt în 
toate zilele”, Matei 28, 20), întâmpinăm fiecare zori de zi, 
fiecare făptură care ne iese în cale, fiecare gând care ne 
cercetează, cu luminosul salut pascal: 

HRISTOS A ÎNVIAT! 

Ni se umple inima de negrăită bucurie ori de câte ori 
ne dăm bineţe astfel. Un întreg cosmos. liturgic vibrează 
în fiinţa acestor înălţătoare cuvinte. A înviat Hristos, Cel 
ce pe toate le umple de lumina Lui! A înviat Hristos, al 
lumii lăuntrice Mântuitor! A înviat Hristos, izvorul vieţii, 
biruitorul morţii, dragostea fără de sfârșit! Dar teologii 
ce spun despre Învierea Mântuitorului? 


LUMINIŢA NICULESCU 


„Hristos a înviat, însemnează că într-adevăr Dumne- 
zeu există. 

Hristos a înviat, însemnează că într-adevăr există 
lumea cerească în chip de lume reală și fără de moarte. 

Hristos a înviat, însemnează că viaţa este mai tare ca 
moartea. 

Hristos a înviat, însemnează că răul este mai slab 
decât binele. 

Hristos a înviat, însemnează că toate nădejdile bune 
ale oamenilor sunt îndreptăţite. 

Hristos a înviat, însemnează că toate problemele vie- 
ţii sunt pe deplin dezlegate. 

Toate parabolele principale și grele sunt pe deplin 
lămurite. Cătușele întunericului și ale tristeţii sunt sfărâ- 
mate fiindcă Hristos a înviat!” (Părintele Arsenie Boca, 
Talanţii Împărăției, Ed. Pelerinul, laşi, 2009, p. 136). 

Buna mireasmă a prezenţei Mântuitorului se simte 
neîncetat, dar mai ales între Înviere şi Înălţare, perioadă 
în care se sting toate semnele de împotrivire, toate nedu- 
meririle, toate învârtoșările inimii, toate împotmolirile 
minţii.„ Fericit este acela care nu se va poticni întru Mine” 
(Matei 11, 6) - le spunea lisus ucenicilor la începutul 
lucrării Sale în lume. lar nouă, celor de astăzi, pe care 
ne-a răscumpărat prin jertfa Sa pe Cruce, ne spune:,Feri- 
ciţi cei ce n-au văzut și au crezut” (loan 20, 29). 

lisus aşteaptă să-L cunoaștem și să-L iubim mai mult 
decât pe noi înșine - și ne îndeamnă să-L urmăm. El, 
Stăpânul veșniciilor, a luat chip de om pentru a ne reda 
nouă dorul de Dumnezeu. Pentru aceasta S-a lăsat acu- 
zat pe nedrept, insultat, calomniat, batjocorit, scuipat, 
biciuit, răstignit-potir-de-floare-pe-cruce. Pentru aceasta 
a înviat din morţi, „cu moartea pe moarte călcând”. Pen- 
tru aceasta, de-a lungul istoriei până la sfârşitul veacu- 
rilor, „sufletele omeneşti, bune sau rele (...), sunt atrase 
în mod irezistibil spre El așa cum acul compasului caută 
mereu nordul magnetic” (Dmitri Merejkovski, lisus Necu- 
noscutul, Ed. Tehnopress, lași, 1999, vol. 2, p.62). 

„lisus — pacea fie cu El zice: lumea asta e un pod, treci 
pesteel, dar nu-ţi zidi casă. Aceasta este o inscripţie arabă 
pe frontonul unui pod prăbușit, în ruinele unui oraș ridi- 
cat de un împărat mongol, întru gloria sa, într-un deşert 
inaccesibil al Indiei de Nord. Chiar dacă n-ar fi autentice 
aceste vorbe, ele ar părea luate — dacă nu cu urechea, 
cel puţin cu inima - din Predica de pe Munte. Ce vânt a 
dus în India de Nord acest polen al florii galileene, dacă 
nu Duhul Sfânt de pe buzele Lui? Dela El până la această 
inscripţie, oare prin câte inimi iubitoare a trecut acest fir 
de foc? Și asta nu înseamnă că glasul Lui viu şi nesecat 
răsună din neam în neam, din veac în veac (...), nu doar 
în interiorul creștinismului, al Bisericii, ci în întreaga ome- 
nire?” (Ibidem, vol. 1, p. 94). 


Învierea 

„În două mii de ani de creştinism, noi, oamenii 
Sfârşitului”, arăta teologul rus. „suntem mai aproape 
decât oricine de a-l vedea chipul” (vol. 1, p. 314). Nu cu 
ochii trupeşti, pentru că numai ochii îndumnezeiţi Îl pot 
vedea, iar ochii noştri trupeşti sunt departe de a fi 
îndumnezeiţi, ci cu ochii inimii. Da, sufletul nostru îl 
simte pe Cel care ne-a creat; Îl întrezărim cu ochii inimii 
pe lisus Cel întrupat, răstignit şi înviat din iubire pentru 
noi, rătăciţii. Îi vedem viaţa pas cu pas cu ochii minţii, fie 
că citim Sfintele Evanghelii, fie că ascultăm cuvintele de 
învăţătură ale cuvioşilor slujitori ai altarului, fie că urcăm 
sau coborâm colinele line binecuvântate de paşii Lui, de 
prezenţa Lui pe meleagurile Ţării Sfinte. Cu adevărat, 
„viaţa Lui e asemenea unui cer nocturn: cu cât îl priveşti 
mai mult, cu atât mai mult îi descoperi stelele” (vol. 2, p. 
148). 

Pe lisus, înainte de a-L vedea în istorie trebuie să-L 
vedem în noi înşine — ne pune în atenţie iubitorul de 
Dumnezeu Dmitri Merejkovski. lar noi pe cine vedem în 
noi înșine? Pe lisus? Pe Cel care „pentru noi oamenii și 
pentru a noastră mântuire, S-a pogorât din ceruri și S-a 
întrupat de la Duhul Sfânt şi din Fecioara Maria și S-a 
făcut om [articolul 3 al Crezului]; şi S-a răstignit pentru 
noi în zilele lui Ponţiu Pilat, a pătimit și S-a îngropat”? 
[articolul 4 al Crezului] 

Dintotdeauna m-a înfiorat trecerea bruscă, dureroasă 
ca o lovitură de bici, de la articolul 3 al Crezului la arti- 
colul 4. 

Dintotdeauna m-am întrebat, cum se face că nu au 
fost intercalate între ele măcar câteva cuvinte despre 
învăţăturile Domnului sau despre modul Lui de viață sau 
despre dumnezeieștile minuni dăruite celor care-L rugau 
să-i ridice din cumplite boli și neputinţe, ba chiar și din 
moarte, sau despre cum a aprins El -,Lumina din Lumină” 
- în inimile şi în vieţile noastre luminile stinse ale cunoaș- 
terii iubirii dumnezeiești? 

Desigur, Îi spunem și noi împreună cu Ernest Renan 
(1823-1892):,Tu ai devenit în așa măsură piatra unghiu- 
lară a omenirii, încât a smulge numele Tău din această 
lume ar însemna a o zdruncina până în temelii” (Viaţa 
lui lisus, Ed. Crater, București, 1990, p. 171). 

Dar reiese oare din aceasta că-l vedem chipul în noi 
înşine? 

Evident, nu este vorba despre chipul omenesc al lui 
lisus aşa cum Îl vedeau ucenicii şi cei care au avut ferici- 
rea de a fi contemporani cu El — și de a rosti odată cu 
Psalmistul: „impodobit eşti cu frumuseţea mai mult 
decât fiii oamenilor” (Psalmul 44, 3). lar dacă vă întris- 
tează că nu vă aflaţi printre fericiţii Lui contemporani, 
amintiţi-vă de cuvintele Lui: „Şi iată, Eu cu voi sunt în 
toate zilele, până la sfârşitul veacului” (Matei 28, 20) și 
de inspirata tâlcuire a părintelui Arsenie Boca: Fiindcă 
noi nu putem fi contemporanii lui lisus, este lisus con- 
temporanul nostru peste veacuri” (p. 94). 


Nu vedem toţi același chip, nu simţim toţi aceeași 
prezenţă. Nu percepem toţi la fel prezenţa Lui, ci o per- 
cepem potrivit înţelegerii şi așezării lăuntrice personale, 
a intensității dorului de a ne împărtăși cu EI, a stadiului 
nostru de evoluţie duhovnicească. Origen spunea că 
înfățișarea Domnului se schimbă în funcţie de felul în 
care Îl vede fiecare dintre noi (Î.P.S. Nicolae Corneanu, 
Origen și Celsus, Ed. Anastasia, București, 1999, pp. 124- 
5); găsim o afirmaţie similară la D. Merejkovski, care 
observa că „fiecare vede în felul său” (/bidem, p. 146, n. 
238). 

Așadar, Hristos Cel înviat ni se descoperă potrivit 
evlaviei cu care-l invocăm prezenţa în rugăciune, încre- 
derii cu care-l chemăm ajutorul, tăriei de a trăi după 
poruncile Lui. 

O, dac-am fi printre cei în care Cerul a prins rădăcini, 
care prin cuvintele, faptele și gândurile lor sunt într-o 
continuă legătură cu El! 

Să-l ducem sufletul nostru lui Dumnezeu numai 
atunci când şi-a atins măsura de desăvârșire. Între timp, 
să fim cu ochii în patru când ne vom afla pe drumul spre 
Emaus — cu sau fără Luca și Cleopa... Să ne rugăm să nu 
fim şi noi nepricepuţi și zăbavnici cu inima, nu cumva 
să fie „ţinuţi” și ochii noştri ca să nu-L cunoaștem (Luca 
24, 16) când se va apropia de noi pentru a merge împre- 
ună cu noi pe cale... 

PHILOSOPHIA CHRISTIANA 


Viaţa creștină, ca filosofie adevărată, nu poate lua 
naștere și nu se poate păstra decât în Hristos. Prin 
voinţa Sa în special, dar și prin efortul omului lucrarea 
harului în viaţa fiecăruia aduce o serie de schimbări. 
Vine în urma unor schimbări și aduce cu sine altele. 
Bine este omului a face ca acestea să fie trainice. 

Dacă lucrarea mântuitoare a Duhului Sfânt se face 
prin harul dumnezeiesc, tot acesta din urmă este cel 
care ne dă putinţa împlinirii noastre drept chip al lui 
Dumnezeu sau ajută înaintarea noastră în asemănarea 
cu El ori în infinita- 
tea relaţiei iubitoare 
cu El. 

Adică harul „ca 
energie îndumne- 
zeitoare transfigu- 
rează realitatea cre- 
ată și operează 
toate manifestările 
tainice ale trupului, 
harul în trup haris- 
matic al Bisericii 
este înţeles ca func- 
ţiune care dă viaţa 
şi progresul în tru- 
pul comun”?. 

Harul Duhului 
Sfânt este cel care 
lucrează în interio- 
rul nostru, căci 
după cuvântul Sfân- 
tului Apostol Pavel 
„trupul vostru este 
templu al Duhului 
Sfânt, Cel ce este 
întru voi, Cel pe care 
de la Dumnezeu Îl 
aveţi” (| Corinteni 6, 
19). Cu ajutorul 
harului, omul își 
curăţă mintea și 
inima de gândurile răutăţii, având posibilitatea șederii 
şi a creșterii în relaţia cu Dumnezeu. 

Aici, în această parte tainică a omului, cel mai mult 
atacată de duhurile rele, Dumnezeu se unește cu omul 
și omul cu Dumnezeu. Şi cu cât omul se străduieşte să 


1 Pr. Prof. Dumitru Stăniloae Teologia Dogmatică, vol. 2, E..B.M.B.O.R., 
ediţia a III-a, București, 2003, p. 312. 

2 Nikos A. Matsoukas, Teologie Dogmatică și Simbolică, Expunerea 
credinţei ortodoxe, vol. II, trad. de Nicușor Deciu, edit. Bizantină, Bucu- 
rești, 2006, p. 346. 

curețe acest loc tainic, cu cât se străduiește să aducă 
în acest,„templu” prezenţa Duhului Sfânt, după cuvân- 
tul Apostolului și după măsura puterii sale, spre așeza- 
puterea, potrivnicia și lupta diavolului întru robirea, 
nimicirea și surparea gândului ziditor. De aceea ochiul 
minţii trebuie să privească în permanenţă către Duhul 
Sfânt care este cel ce ne însufleţește și desăvârșește 
(Romani 15, 16). 

Având în vedere maniera discretă în care lucrează 
harul, prezentarea 
de faţă va avea în 
vedere acele parti- 
cularităţi ale unui 
mod de viaţă creş- 
tin autentic. Rapor- 
tările la viaţa Sfinţi- 
lor Părinţi ne 
dezvăluie un mod 
de a fi în care harul 
lui Dumnezeu este 
prezent, lucrează și 
ne introduce într-o 
relaţie vie cu Crea- 
torul nostru. Evi- 
dent acest mod de 
viaţă experiat de 
Sfinţii Părinţi este 
făcut cunoscut de 
Mântuitorul lisus 
Hristos în  Evan- 
ghelia Sa. Lucrarea 
harului dumneze- 
iesc ajută omul să 
se ridice din somnul 
păcatului, să-şi vină 
în fire asemenea 
fiului risipitor care 
s-a dus la Tatăl său 
„venindu-şi în sine” 
(Luca 15, 17). 

Atunci când vine harul omul se deșteaptă, se lumi- 
nează și află căutarea și împlinirea vieţii:, Deşteaptă-te 
cel ce dormi şi te scoală din morţi și te va lumina Hris- 
tos” (Efeseni 5, 14). Schimbarea modului de viaţă începe 
prin deschiderea și primirea lucrării harului în viaţa 
noastră. Tocmai de aceea și Cuviosul Siluan Athonitul 
învaţă că „harul Duhului Sfânt noi trebuie să-l dorim 
din tot sufletul”, iar pentru,„a avea harul, omul trebuie 


3 Cuviosul Siluan Athonitul, Între iadul deznădejdii şi iadul smereniei, 
trad. de diac. loan |. Ică jr, ediţia a IV-a, edit. Deisis, Sibiu, 2001, p. 85. 

să fie înfrânat în toate: în mișcări, în cuvinte, în priviri, 
în gânduri, în hrană”?. 

Încă din primele clipe ale propovăduirii, Mântuitorul 
ne pune în faţă modul de vieţuire creştin autentic.„Nu 
oricine Îmi zice: Doamne, Doamne, va intra în împără- 
ţia cerurilor, ci cel ce face voia Tatălui Meu Celui din 
ceruri” (Matei 7, 21). 

Având în atenţie, clipă de clipă, această învăţătură 
a Sa, vieţuirea noastră trebuie să fie „vrednică de Evan- 
ghelia lui Hristos”5, căci numai așa nu vom auzi mărtu- 
risind glasul: „Niciodată nu v-am cunoscut pe voi. 
Depărtaţi-vă de la Mine cei ce lucraţi fărădelegea” 
(Matei 7, 23). 

lar dacă din Evanghelia lui Hristos, creştinul însetat 
după viaţa cea adevărată se poate adăpa prin asuma- 
rea celor mai tainice înţelesuri ale cuvintelor lui Hristos, 
tot prin asumarea cuvintelor Scripturii își rânduiește și 
îşi face propriu acest mod de viaţă, adus oamenilor de 
Mântuitorul în vederea curăţirii, iluminării și desăvâr- 
şirii - îndumnezeirii. 

Astfel, asumând Cuvântul din Evanghelie ni-L facem 
propriu pe Hristos Însusi, după cum spune Sfântul 
Maxim Mărturisitorul: „Cuvântul lui Dumnezeu [(...) cel 
simplu; care era la început la Dumnezeu și Tatăl (...) se 
face trup prin fiecare din cuvintele scrise”$ și numai așa 
putem cuvânta și noi împreună cu Sfântul Apostol 
Toma:„Domnul meu și Dumnezeul meu!” (loan 20, 28). 

Omul poate cu siguranţă să descopere şi să-și asume 
acest înţeles tainic din cuvintele Scripturii, pentru că 
este înzestrat cu rațiune, având suflet raţiona!”. 

Dar acest mod de vieţuire, rânduit de Mântuitorul 
prin cuvântul şi viaţa Sa este o întreagă sau cea mai 
întreagă și adevărată filosofie din toate câte s-au numit 
pe pământ filosofii, căci numai această singură philo- 
sophia christiana este cea care l-a apropiat și apropie 
în veci pe om de Adevăr - „Eu sunt adevărul” (loan 14, 
6), ducându-l pe om în maximă apropiere de Adevăr și 
unindu-l cât îi este cu putinţă firii omenești a primi 
unirea fără să-l contopească Adevărul pe cel din urmă. 
Şi aceasta nu o afirmăm doar noi, ci o întăresc Sfinţii 
prin viaţa ce i-a făcut, prieteni” (loan 15, 14), ai lui Dum- 
nezeu și chiar „casnici ai lui Dumnezeu” (Efeseni 2, 19). 

Importantă este si semnificaţia cuvântului philoso- 
phia. De origine grecească, qpiooogia, format din 


4 Ibidem, p. 107. 

5 Sf. Vasile cel Mare Despre Sfântul Duh. Corespondenţă (Epistole), 
Epistola 22. în PSB, vol. 12 trad., introd., note şi indici de Pr. Prof. Dr. 
Constantin Corniţescu şi Pr. Prof. Dr. Teodor Bodogae, E.I.B.M.B.O.R., 
Bucureşti, 1988, p. 154. 

6 Sf. Maxim Mărturisitorul, Capete teologice (gnostice), trad. de Pr. 
Prof. Dumitru Stăniloae, în Filocalia II, suta a II-a, 60, ediţie electronică, 
Apologeticum, 2005, pp. 236-237. 

7 Sf. Antonie cel Mare, Învăţături despre viaţa morală a oamenilor şi 
despre buna purtare în 170 capete, trad. de Pr. Prof. Dumitru Stăni- 
loae, în Filocalia |, 1, ed. a II-a, edit. Institutul de arte grafice „Dacia 
Traiană” S. A., Sibiu, 1947, p. 3. 


cuvintele qpiiziv -,iubire”, și oogpia -,înţelepciune', adică 
“iubire de înțelepciune”. Aşa cum s-a precizat mai 
devreme qpiooocia presupune un mod de a fi și nu 
unul oarecare, ci chiar acel mod de viaţă în concordanţă 
cu învăţătura și viaţa Mântuitorului. 

Deci aceasta, philosophia christiana, ne face împre- 
ună locuitori cu Dumnezeu, adică prin ea avem posi- 
bilitatea de a intra în Împărăţia cerurilor. Dar noi trebuie 
să știm dintru început ce este și ce cuprinde philoso- 
phia christiana în esenţa sa. 

Ea este cu adevărat un mod de viaţă și anume acel 
mod de vieţuire în Hristos, nu oricare mod, ci cel mai 
înţelept și folositor. 

Modul acesta nou de fiinţare este primit și realizat 
de om prin harul Duhului Sfânt. Duhul lui Dumnezeu 
ne întăreşte cu harul Său (loan 3, 8), ne sfințește (| Corin- 
teni 6, 11) si ne călăuzește în tot adevărul (loan 16, 13); 
dar totodată înnoiește și faţa pământului după cum 
învaţă psalmistul David:,trimite-vei duhul Tău și se vor 
zidi și vei înnoi faţa pământului” (Pslami 103, 31).„Harul 
lui Dumnezeu nu îl înnoiește doar pe om, ci și întreaga 
creaţie sau făptură (...), făptura care, împreună suspină 
și împreună are dureri” cu omul, este cuprinsă de Hris- 
tos în lucrarea Sa înnoitoare și este așezată în perspec- 
tiva slavei eshatologice”?. 

Înţelegem din aceste cuvinte faptul că acestă 
căutare a Adevărului trebuie să cuprindă întreaga viaţă 
a omului în general, dar mai ales întreaga viaţă a 
creştinului în special, căci ea durează vreme îndelungată 
şi necesită din partea căutătorului, doritorului de 
Adevăr osteneală multă. 

Astfel, căutarea Adevărului trebuie să se identifice 
cu viaţa noastră, asumându-ne toată învăţătura ce ne 
poate fi de folos, în special cuvintele Cuvântului, iar 
apoi să o transformăm, să o aplicăm din învăţătură şi 
cuvânt în vieţuirea noastră zilnică ca bunul cel mai de 
folos şi necesar sufletelor noastre pentru mântuire. 

Prin acest mod de viaţă găsim răspuns la multe din 
frământările și întrebările de genul: Cum să fiu creștin 
cu adevărat? Cum să viețuiesc teologic cu adevărat? 
Cum să teologhisesc cu adevărat? Cum intră Împărăţia 
în lume? Cum intră prin mine care mă ofer lui Hristos? 
Cum să-mi rânduiesc viaţa din fiece zi și din fiece clipă, 
ca prin felul de vieţuire să-l plac lui Dumnezeu? 

Găsim răspuns pentru că schimbarea trebuie să 
înceapă și să cuprindă omul din lăuntru, căci cu viaţa 
lăuntrică în mod principal se ocupă filosofia adevărată. 


8 Prof. Dr. Georgios |. Mantzaridis, Morala creștină, Omul și Dumnezeu, 
Omul și semenul, Poziţionării și perspective existenţiale și bioetice, vol. 
II, trad. de Diac. Drd. Cornel Constantin Coman, edit. Bizantină, Bucu- 
reşti, 2006, p. 405. 


26 


Învierea 


REVEDERE COLEGIALĂ 


Gânduri, amintiri, impresii. După 50 de ani! 


La începutul toamnei anului trecut, când frunza nu 
apucase încă să se îngălbenească, absolvenţii Institutului 
Teologic Universitar din Bucureşti, promoţia 1963, au 
răspuns „prezent” pentru a patra oară la catalogul 
amintirilor, de această dată după 50 de ani. şi în sălile 
Institutului, care ne-a găzduit şi acum cu aceeaşi 
bunăvoință şi ospitalitate, redevenim pentru câteva clipe 
studenţii de odinioară, aşteptând cu emoție şi cu bucurie 
să înceapă ora de curs. 

Veniţi din mai toate colţurile ţării, acolo unde fiecare 
şi-a îndeplinit misiunea sa ani de-a rândul, colegii de 
altădată se revăd cu vădite emoţii, retrăind pentru câteva 
momente anii de tinereţe, răspunzând la catalog fiecare 
cu realizările dobândite în profesie și în viaţa socială. Prin 
grija și stăruința Părintelui Mihai Colibă - semnatarul 
acestor rânduri și preşedintele colectivului de organizare, 
ajutat de preoţii loan loanicescu, Valerian Tudor și Emil 
Ciomârtan (fiecare având în vedere o anumită zonă geo- 
grafică), colegii au fost anunţaţi că reîntâlnirea noastră 
va avea loc în ziua de 24 septembrie 2013, la Facultatea 
de Teologie Ortodoxă, Justinian Patriarhul” din București, 
rugaţi, fiecare, telefonic de mai multe ori, să nu absenteze. 

Au răspuns apelului nostru doar 18 colegi, care s-au 
prezentat cu soțiile lor. Distanţa mare și starea sănătăţii 
multora dintre colegii anunţaţi nu le-au permis să parti- 
cipe la acest moment aniversar. Bucuria reîntâlnirii şi 
fiorul dulce al revederii le-am resimţit cu toţii, dis-de- 
dimineaţă, chiar în faţa Facultăţii, pe aceeași bătrână şi 
grăitoare alee care altădată ne conducea pașii către 
„Sfânta Biserică şi către dascălii ştiinţei din afara ei”. 


. SI 


Preot MIHAI COLIBĂ 


Momentul așteptat de sosire a PS. Episcop Varlaam 
Ploieșteanul, vicar patriarhal, ca reprezentant al Prea Feri- 
citului Părinte Patriarh Daniel, menit să dea strălucirea 
cuvenită și să gireze importanţa evenimentului, s-a împli- 
nit la ora 10, 00, intrarea ierarhului în biserica „Sf. Spiri- 
don”-Nou, paraclis patriarhal, fiind întâmpinată cu into- 
narea imnului arhieresc izvorât din glasurile preoţilor şi 
ale preoteselor. 

După datină, s-a oficiat un Te Deum, cuvenindu-se ca 
primul nostru gând să fie îndreptat spre Bunul Dumne- 
zeu, Părintele luminilor, de la Care vine „toată darea cea 
bună și tot darul desăvârșit”, mulţumind pentru binefa- 
cerile revărsate asupra noastră, continuând cu rugăciuni 
pentru sănătatea Prea Fericirii Sale și a ierarhului de faţă, 
a colegilor promoţiei și familiilor acestora, precum și pen- 
tru binele şi ajutorul binecredincioșilor creștini. 

Acestei rugi solemne i-a urmat slujba parastasului 
pentru pomenirea colegilor și a dascălilor noştri dispăruţi, 
ca și pentru bibliotecarii Institutului, care au contribuit 
cu toţii la formarea noastră. 

Slujba a fost condusă de PS. Varlaam Ploieșteanul, 
înconjurat de preoţii absolvenţi îmbrăcaţi în veștminte 
strălucitoare, puse la dispoziţie cu amabilitate de preoţii 
de la Catedrala Sf. Spiridon. 

De asemenea au slujit împreună cu noi și Părinţii pro- 
fesori Constantin Drăgușin şi Nicolae Necula, invitaţi de 
onoare, precum și cei doi diaconi de la această impună- 
toare Catedrală a Ghiculeștilor și a sufletului meu, unde 
am slujit ca diacon timp de 16 ani. 


Învierea 


27 


Îndată după otpustul slujbei, PS. Varlaam, luând 
cuvântul, și-a manifestat bucuria de a fi trimis al Prea 
Fericirii Sale Daniel la această aniversare și de a se afla în 
mijlocul nostru, o serie reprezentativă a Institutului Teo- 
logic care a studiat și a activat în cea mai cumplită peri- 
oadă, când preoţii și călugării erau închişi, iar bisericile 
demolate, dar prin răbdare multă, jertfelnicie și înţelep- 
ciune, Biserica lui Hristos a ieșit biruitoare. 

În cuvântul său de răspuns, Pr. Mihai Colibă mulţu- 
meşte Părintelui lerarh, în numele colegilor, pentru gân- 
durile frumoase exprimate cu această ocazie și-l invită 
să participe, în continuare, la bucuria noastră, în amfitea- 
trul „Dumitru Stăniloae”al Facultăţii de Teologie, unde se 
va desfășura propriu-zis programul revederii. 

La ora 12,00, așezați în bănci, studenţii de ieri, preoţii 
de azi au primit salutul colegial al președintelui colecti- 
vului de organizare a întâlnirii, care, în scurta sa alocuţi- 
une, a mulţumit tuturor celor prezenţi pentru că au răs- 
puns invitaţiei, exprimându-și totodată regretul că Prea 
Sfinţia Sa Varlaam nu a putut onora întâlnirea colegială, 
pentru ca bucuria revederii să capete un plus de strălu- 
cire. 

În continuare, Părintele Mihai Colibă, fost paroh al 
bisericii „Sf. Împărați Constantin şi Elena” - Cişmigiu, îi 
anunţă pe colegi că vaţine un laudatio, după carefl invită 
pe Părintele profesor Constantin Drăgușin, unicul expo- 
nent al generaţiei de aur de profesori, să prezideze „ora 
de clasă” cu obișnuita strigare a catalogului și răspunsul 
fiecăruia cu realizările sale în timp, iar la sfârşit să ne 
bucure cu un cuvânt specific momentului. 

Asemenea este invitat Părintele profesor Nicolae 
Necula, care a fost și decan al acestei Facultăţi, apropiat 
nouă și cu vârsta și cu sufletul, să dea glas inimii la acest 
ceas aniversar. Se spune că odată frumuseţea Îl întreabă 
pe Dumnezeu: „Doamne, de ce m-ai făcut pe mine tre- 
cătoare?”Și Dumnezeu îi răspunde:,Pentru că numai ceea 
ce este trecător este frumos”, 

Extrapolând miezul acestui răvăşitor adevăr la anii 
tinereţii noastre, constatăm că de frumoși ce erau îi cre- 
deam eterni. 

A trecut însă vremea peste vremi și vedem astăzi că 
veşnică ne-a rămas doar bogăţia de culoare a acestora, 
adică tocmai frumuseţea lor. 

Momentul apelului sau,„catalogul” așteptat cu multă 
plăcere și emoție a dat prilejul fiecărui coleg să redea, 
succint, date și fapte de importanţă dobândite în preoţie, 
în viaţa familială și socială, expunerile fiind vii și sincere, 
uneori agrementate cu glume, ironii şi autoironii mult 
gustate. 

În luarea de cuvânt la catalog, preotul Mihai Colibă 
face o privire de ansamblu asupra situaţiei promoţiei, de 
la început și până astăzi, cu date sigure din evidențe, 
după care adresează colegilor săi o propunere inedită: 
„Cunoaştem cu toţii că o dată cu încheierea carierei noas- 


tre, survenită printr-o pensionare justificată de o filă rece 
de lege, am simţit golul însingurării, al inutilităţii, al mar- 
ginalizării şi umilinţei, îmbisericirea fiind de fapt o for- 
mulă neconvenabilă atât pentru preotul paroh în funcţie, 
cât și pentru cel pensionat. 

De aceea, pentru a pune capăt acestei stări, propun 
a adresa Prea Fericirii Sale Părintelui Patriarh Daniel, cu 
toată supunerea noastră, rugămintea de a acorda Înalta 
binecuvântare pentru construirea unei biserici (din lemn) 
a preoţilor pensionari, cu anexe, cămin și cantină, res- 
pectând întocmai normele canonice și Legiuirile Bisericii 
Ortodoxe Române, pentru uzul celor de astăzi și pentru 
viitorime. Iniţiativa poate fi preluată și de alţi preoţi pen- 
sionari din ţară, după modelul celor din Capitală. Detali- 
ile privind amplasamentul, terenul, finanţarea, proiecta- 
rea și execuţia urmează a fi stabilite după obţinerea 
Înaltei încuviinţări”. 

Colegii prezenţi, ca și alţi preoţi, de vârste diferite, cu 
care am discutat telefonic, au îmbrățișat cu interes pro- 
punerea, întrucât edificarea unui lăcaș de cult al preoţilor 
pensionari ne va da posibilitatea de a fi, în continuare, 
utili credincioșilor noștri şi a recăpăta un statut de dem- 
nitate meritat. 

După cursul festiv, și-au exprimat dorinţa de a ni se 
alătura Părinţii profesori prezenţi, care, în cuvântul Prea 
Cucerniciilor lor, cald și înţelept, au făcut o trecere peste 
timp, evocând date și întâmplări —- unele inedite — despre 
unii colegi, impresionând prin puterea lor de a reţine 
momente importante din viaţa noastră, semn că dragos- 
tea de catedră s-a îngemănat în chip fericit cu dragostea 
de studenţi, și asta în condiţiile în care pe unii dintre noi 
nu i-au revăzut de ani şi ani. 

În după-amiaza aceleiaşi zile, în clădirea nouă a Facul- 
tăţii a avut loc agapa colegială. Descătușaţi de emoţiile 
reîntâlnirii după scurgerea a 50 de ani de la absolvire, 
dornici de a redeveni pentru câteva ore tinerii entuziaști 
de altădată, trecând peste rigoarea impusă de solemni- 
tatea din prima parte a programului, colegii au depănat 
amintiri, și-au adus aminte de cântecele frumoase din 
anii studenţiei, au savurat glume și s-au întrecut în a crea 
o atmosferă veselă și distinsă, în care prietenia îndelung 
sudată și bunele sentimente s-au aflat la cel mai mare 
preţ. Părintele Mihai Colibă reamintește colegilor că 
îndată după agapă va avea loc o excursie la munte pen- 
tru câteva zile. 

Clipa despărțirii, care îndeobște întristează, a trecut 
senină peste noi, la orizont înmugurind speranţa reve- 
derii în anul 2014, când cu entuziasmul ce caracterizează 
seria noastră - a celor încercaţi și biruitori în lupta cu viaţa 
— vom răspunde din nou ,„prezent”la catalogul amintiri- 
lor și la ora evocatoare de curs. 


Binecuvântată să fie promoţia 1963! 


28 


Învierea 


ÎNVIEREA 
LUMINIŢA NICULESCU 


lisus mi-a spus odată 
unde-i celălalt univers 
dar nu-mi aduc aminte 
Îl ascultam 

fără s-aud cuvinte 

pe drumul spre Emaus... 


un alt drum trece pe-aici 
pe lângă dorul de lerusalim 
o fi aproape 

o fi departe 

o să-nţeleg poate cândva 
sau nici atunci 


se numește „sâmbăta tăcerii” 
această zi 

cu gust pustiu 

cu gust amar 

de nedescris 

val de apocalips 


alegorie târzie 

nu ştiu, sper că cineva 

va reconfigura 

epistola întâi către corinteni 
altfel nimeni n-o să se înscrie 
pe lista paulină 


totuși se rostesc rugăciuni 

din mers uneori 

„Hristos a înviat din morţi 

cu moartea pe moarte călcând” 
în lumea deșertăciunilor 

se mai aprind lumânări... 


DRAG IERUSALIME (II) 


IOSIF PETRU TOMA 


lerusalime, lerusalime 

Cât de mult mi-e dor de tine 
C-aş veni pe jos la tine 

De oriunde m-aş afla 

Spre tine m-aş îndrepta. 


Trup și suflet vreau să-ţi fiu 
Numai să nu fii pustiu 
Să-ţi privesc colinele 
Pretutindeni binele. 


Sărac sunt şi păcătos 

La cuvântul lui Hristos 
Dar mă rog, mă rog mereu 
să m-audă Dumnezeu 

Să mă mântuie de rău. 


Să fiu bun și iertător 

Nu de rele voitor 

Pune Doamne-n mintea noastră 
Multă dragoste frăţească. 


Inimă și suflet bun 

Să vă dăinuie pe drum 

Şi când vremuri grele-or fi 
La cuvântul Lui, te vei trezi. 


RUGĂ LUI IISUS 


Doamne, suntem mici şi slabi şi păcătoşi. 
Ajută-ne Tu Doamne, să fim mai tari, mai virtuoşi, 
Prin fapte bune, dreptate și credinţă. 

Rugămu-Te, mai ai cu noi o vreme-ngăduinţă! 


Doamne, noi suntem răi și plini de ură, 

Ne pizmuim și ne urâm peste măsură, 

Nu ne gândim că în curând vom fi în ţintirim 
Şi-atuncea chiar de-am vrea n-am mai putea 
să ne iubim. 


Fă, Tu de sus un semn peste întreaga fire, 
Ca toată ura lumii să se prefacă în iubire, 
lar răutatea, lipsa de-ndurare, 


Învierea 


Prof. MIHAI DOROFTEI 


Să se transforme în îngăduinţă și iertare! 
Ferește-ne, Tu Doamne, de nedreptăţi de tiranie 
Ca să domnească belșugul și dreptatea 
pe-ntreaga Românie. 

Aş vrea să fie pace și iubire pe pământul meu, 
Să fie toţi pătrunşi de dragostea în Dumnezeu, 
lar ca să putem zidi noi cerem ajutorul Tău! 


Îngenunchez încrezător în faţă la iconostas 
Căci Tu îmi ești speranţa, ce încă mi-a rămas. 
Fă, Tu, să se topească râul din această lume, 
lar oamenii să facă numai fapte bune! 

Noi, Doamne, cu toţii Te iubim, 

Acum și-n veci. Amin! 

PSEUDODEMIURG sau ISPITA PĂCATULUI SUPREM 


Sunt luni şi ani, decenii lungi de muncă 
Un tămăduitor de trupuri să devii 

Şi după o muncă asiduă-ndelungă 

Să-i poţi păstra pe vii printre cei vii. 


Din fragezi ani ai tinereţii tale 
Potecile cunoașterii incepi să baţi 
Şi-asimilezi deprinderi salvatoare 
Cu care, apoi, să ajuţi pe ai tăi,fraţi”. 


Şi după ani de studii şi de trudă 
Începi să vezi al muncii tale rod, 
Când reuşești să spulberi boala crudă 
Ce-mprăștie disperare în norod. 


Se-ntâmplă atunci treptat metamorfoza” 
Când toţi cei „lecuiţi” te venerează, 

Când semenii-ţi compun o epopee 

Şi propriul egou ţi se gomflează. 


Şi-apare a pierzaniei ispită, 

Păcatul cel suprem atunci te paşte, 
Când uiţi că eşti o fiinţă obișnuită 

Şi crezi că ai puterea vreo-unor „moaşte”. 


Crezi că puterea-ţi de tămăduinţă 
Ţi se cuvine, ca un divin har 

Şi uiţi şi de smerenie şi credinţă 
Şi că-n realitate ai doar un dar. 


Medic OVIDIU ADAM 


Un dar divin, cei drept, de-a face bine, 
De-a alina durerea, suferinţa, 

Dar nu-ţi lăsa trufia să domine 
Smerenia, rugăciunea și credinţa. 


Şi nu uita că n-ai puteri înalte 

N-ai fost și nici vei fi vre-un Demiurg 

Nu poţi să-mparţi nici viaţă și nici moarte 
Şi nici minuni din mâinile-ţi nu curg. 


Tu rişti ca prin orgoliile deșarte 
Fără substanţă, făr'de acoperire, 
Să crezi că tu ești cel care împarte 
Lumină, sănătate, nemurire... 


Lasă deoparte aura măririi, 

Nu vinde sănătatea pe arginţi 

Şi nu te-mpotrivi legilor firii 

Căci n-ai s-ajungi vreodată printre sfinţi. 


Şi de pe piedestalul tău cel alb şi mare 
Unde te-au pus cei ce-ţi au dat avere 
Poţi fi,trântit” c-o singură suflare 

Din partea Celui care-ţi dă putere. 


De aceea-ţi spun,„lecuitorule de trupuri” 
Pe Domnul tău să-l ai mereu in gând, 

Să fii umil, să fii smerit şi simplu 

Să fii doar om, într-un cuvânt. 


LA PRAZNICUL BUNEI VESIIRI 


Astăzi cerul se veselește 

Și pământul prăznuiește 

Căci arhanghelul Gavriil a venit 

Și bucuria cea bună a vestit 
Zicând Sfintei Fecioare Maria 

Că va naște pe Mesia. 

El e Cel de mult așteptat 

Ca să scape omenirea de păcat, 

Să surpe dușmănia 

Și să restabilească armonia 

Dintre Tatăl Cel ceresc 

Și neamul omenesc. 

Bucură-te, arhanghelul Gavriil a spus 
Către cea care va fi mama lui lisus. 
Înaintea lui Dumnezeu har ai aflat 
Să-L naști pe Fiul Cel fără de păcat. 
Cum aceasta se va întâmpla? 

A întrebat Fecioara. 

Atunci arhanghelul Gavriil grăi: 
Duhul Sfânt te va umbri 


Protosinghel MIHAIL DUMA 
Şi minunea se va săvârși. 
Când aceasta auzi 
Sfânta Fecioară glăsui: 
Eu sunt roaba Domnului 
Facă-se cu mine voia Lui. 
Şi apoi a continuat: 
Fie Domnul binecuvântat 
Pentru cinstea ce mi-a dat! 
Ca să devin mama Fiului Său 
A lui Hristos Dumnezeu. 
Ne bucurăm, Maica Domnului și noi, creştinii, cu tine 
Căci prin vestea ce astăzi ai primit, ne-a venit și nouă bine. 
De aceea, în această zi de Bună Vestire 
Îţi facem o deosebită cinstire 
Şi rugăciune îţi adresăm, 
De tot răul să scăpăm 
Fapte bune să săvârșim 
Şi Împărăţia lui Dumnezeu să o dobândim 
Împreună Maica Domnului să ne bucurăm 
Și pe Dumnezeu în veci să-L lăudăm. 

Învierea 


L-AM CĂUTAT PE 
DUMNEZEU 


GABRIELA VIOLETA VĂDUVA 


L-am căutat pe Dumnezeu 

Şi-atunci mi-am întărit credinţa 

L-am căutat pe Dumnezeu 

Ş-atunci nu mi-am pierdut speranţa 
L-am căutat pe Dumnezeu 

Şi-am înţeles că trebuie să iubesc și eu. 


L-am căutat pe Dumnezeu 

Şi-am învăţat pe cei neînvăţaţi tot ce știam și eu. 
L-am căutat pe Dumnezeu 

Şi i-am sfătuit pe cei îndoielnici 

Să aibă puterea să treacă atunci când le e greu. 
L-am căutat pe Dumnezeu 

Şi am mângâiat pe cei întristaţi, 

Le-am fost alături mereu 

Că, Doamne, trist am fost și eu. 


L-am căutat pe Dumnezeu 
Şi-am îndreptat pe păcătoşi 
Că păcătos am fost şi eu 

lar norii vieţii mele groși. 
L-am căutat pe Dumnezeu 
Când i-am hrănit pe cei flămânzi, 
Apă le-am dat la cei setoși, 
Am îmbrăcat pe cei goi 
spuneau:,- Ajută-ne pe noi!” 
L-am căutat pe Dumnezeu 
Când am primit pe cei străini 
Când ajutam pe cei bolnavi 
Dând lor din ce era al meu 


Şi-atunci, din ceruri zis-a Tatăl meu: 
- În toţi aceia eram Eu. 


PE MÂNZUL ASINEI 


MARIA ANIA 


S-a adunat mulțimea ca valul după val, 
Tălăzuind ca marea la poalele colinei, 
Dar n-a văzut războinic pe carul triumfal, 
Căci Împăratul vine cu-alai voievodal, 

Pe mânzul asinei. 


S-a strâns în jur norodul când S-a apropiat, 
Precum îngemănate stau boabele în spic, 
Se înălțau să-L vadă, ca râul revărsat 

Și au strigat: Osana! şi-n mâini au fluturat 
Stâlpări de finic. 

Osana! Celui care cu-ndemn de pace vine, 
Întru sfinţitul nume al Domnului ceresc. 

EI restul veșniciei în mâna Sa îl ţine, 
Lumina lumii-ntreagă e întrupată-n Sine 

Şi zorii-L vestesc. 


Și cântul de mărire mai viu se-nalţă încă, 
Dar dacă toţi cei care-L urmează vor tăcea, 
Cu glas de tunet, munții, cei dăltuiţi în stâncă 
Și pietrele-ncleștate-n tăcerea lor adâncă 
Atunci vor striga. 


Sărbătoreşti veşminte l-au aşternut pe cale, 
Spre cinstitoare slavă, cum regilor se-aduce 
Și, străbătând mulţimea, în freamăt de-osanale, 
Măreţ şi blând El merge pe drumul jertfei Sale, 
Urcând către cruce. 


Precum la soare creşte și se-aurește lanul, 
Se-mpărtășea mulțimea din razele seninei 
Priviri, în care lumea își va afla limanul, 
Căci intră în cetate lisus Nazarineanul, 

Pe mânzul asinei. 


BUCURĂ-TE FECIOARĂ! 


În rugă fierbinte încercăm către Tine 

Umili să cădem în genunchi azi, nevrednici 

Şi lacrimi, Prea Sfântă, în ochi iar ne vine 

Că așa, cum ne-ai vrea Tu, nu suntem destoinici. 


De-acolo din ceruri, din viaţa eternă, 

Din sferele înalte, de unde tronezi, 

Cu aceeași iubire de oameni, maternă, 
Rugămu-ne Sfântă, mereu să ne vezi. 
Căci numai prin Tine, în timp „sfânt altarul” 
Podoabă curată, putut-am clădi 

Locașul în care - îndură-Te Harul 

Din mila-Ţi divină, de veci a sădi. 


Învierea 


Preot ŞTEFAN AL. SĂVULESCU 


De-asemeni ni-i ruga să faci Prea Curată, 
Marie cinstită și Maica lui Christ 

O viaţă mai bună şi mai uşurată 

Acelui ce nu are muncind și e trist. 


O, Maică Prea Sfântă, îndură-Te iar 

Şi îndeamnă poporul în locaşul Tău sfânt 
Alină-i durerea și fă-l să tresară 

La cele creștine, pe întinsul pământ. 


lar noi ne-om trudi tot cu-o vorbă, cu-o faptă, 
Să fim de folos către cel necăjit, 

Cu-o faptă creștină, cu-o vorbă înţeleaptă 
Pe-aproapele nostru să-l facem iubit. 

ADMITEREA LA CLASA TEOLOGICĂ A COLEGIULUI 
PEDAGOGIC CARMEN SYLVA DIN TIMIŞOARA 


Pentru anul școlar 2014-2015 au fost alocate 28 de 
locuri pentru clasa a IX-a la profilul Teologie Ortodoxă 
(filiera vocaţională) din cadrul Colegiului Pedagogic,„Car- 
men Sylva” din Timişoara. 

Se pot înscrie elevii clasei a VIII-a (care au media gene- 
rală de absolvire a claselor aV-a - a VIII-a minimum 7,00 
şi media la purtare în clasele a V-a - a VIll-a minimum 
9.00) și absolvenţi de gimnaziu din anii anteriori care au 
promovat testele naţionale / tezele unice. 


Dosarul de înscriere va cuprinde: 

certificat de botez (ortodox)- copie legalizată; 

fișa medicală (original); 

fişa de înscriere, în original, eliberată de unitatea de 
învăţământ gimnazial; 

recomandarea consiliului parohial; 

binecuvântarea Chiriarhului locului; 

certificat de naștere / CI (copie). 


Calendatul admiterii: 

26-27 mai — înscrierea candidaţilor; 
28 -30 mai — desfășurarea probelor; 
2 iunie - afișarea rezultatelor; 

3 iunie - afișarea rezultatelor finale. 

i SETI ETITTTT: 


Tebei + se 

i 
ICEUL PEDAGOGU + 
ARIE diva 3 


Probele de aptitudini constau într-o probă orală 
şi una scrisă. În proba orală se urmăreşte interpretarea 
unei cântări bisericești și o probă de dicţie, iar la proba 
scrisă se urmărește evaluarea cunoştinţelor de religie 
ortodoxă dobândite în clasele a VIl-a și a VIII-a. Temele 
pentru examenul scris sunt: 

1. Dumnezeu se descoperă oamenilor. Sfânta Scrip- 
tură şi Sfânta Tradiţie; 

2. Crearea lumii; 

3. Hristos, Lumina lumii: Vindecarea orbului din 
naștere; 

4. Rugăciunea în viaţa creștinului; 

5. Sfânta Liturghie -— întâlnirea cu Hristos; 

6. Legea cea nouă - Fericirile; 

7. Crezul - sinteza învăţăturii de credinţă; 

8. Pilda semănătorului - primire și împlinire a 
cuvântului lui Dumnezeu; 

9. Biserica, locaş de închinare: 

10. Răbdare şi încredere în Dumnezeu - Dreptul lov. 


După terminarea studiilor și promovarea examenului 
de Bacalaureat, absolvenţii acestei secţii se pot înscrie la 
orice facultate, indiferent de profil (Teologie Pastorală, 
Didactică, Istorie, Filosofie, Litere, Arhitectură, Academia 


de Poliţie ș.a.) 

